Petua Kecutkan Buasir Yang Popular, Sapu Minyak Gamat, Berkesan Ke?

Jika anda perasan di enjin carian Google, ada banyak iklan-iklan yang menjual minyak atau krim gamat untuk rawatan kecutkan buasir. Minyak gamat ini dikatakan sebagai salah satu petua kecutkan buasir.

Persoalannya, adakah kegunaan minyak gamat
benar-benar boleh mengecutkan buasir anda?

Untuk mendapatkan lebih banyak info tentang Sistem Penghadaman, sila dapatkannya
di sini.

Apa itu buasir?

Sebelum pergi dengan lebih lanjut berkenaan keberkesanan minyak gamat dalam rawatan kecutkan buasir, kita mestilah memahami apakah maksud buasir itu sendiri.

Buasir adalah urat bengkak yang terletak di sekitar dubur atau di rektum bawah.
Kira-kira 50% orang dewasa akan mengalami gejala buasir pada usia 50 tahun.

Buasir boleh terdiri daripada buasir dalaman atau luaran. Buasir dalaman berkembang di dalam dubur atau rektum. Buasir luaran pula terjadi di luar kawasan dubur.

Buasir luar adalah yang paling biasa berlaku dan paling menyakitkan.
Buasir yang terbentuk boleh menyebabkan rasa sakit, gatal yang teruk, dan sukar untuk duduk
.

Namun, anda tidak perlu risau kerana keadaan buasir ini masih lagi boleh dirawat.

Apakah puncanya?

Punca sebenar yang menyebabkan terjadinya buasir masih tidak dapat dikenal pasti secara tepat. Namun, terdapat beberapa faktor yang memungkinkannya untuk terjadi, antaranya:

Meneran dengan kuat ketika anda membuang air besar

Komplikasi akibat daripada sembelit yang kronik

Duduk terlalu lama terutamanya ketika berada di dalam tandas

Mempunyai sejarah keluarga yang ada buasir

Petua kecutkan buasir luar melalui minyak gamat berkesan?

Produk berasaskan gamat telah lama bertapak dan diguna pakai oleh masyarakat di negara ini untuk pelbagai tujuan. Ia lebih sinonim dengan fungsinya sebagai penyembuh luka selain memulihkan kesihatan tubuh badan.

Golongan wanita turut meminum minuman berasaskan gamat selepas bersalin bagi memulihkan tubuh mereka.

Kajian ada menyatakan gamat mempunyai kandungan nutrisi yang bertindak sebagai antibakteria, antikulat dan antiradang.

Namun, masih banyak kajian mendalam diperlukan untuk memastikan bahawa gamat ini mempunyai nilai perubatan seperti yang sering didakwa.

Timbul juga beberapa persoalan berkenaan petua kecutkan buasir melalui penggunaan minyak gamat.

Untuk pengetahuan anda, sehingga hari ini, tiada kajian yang boleh mengesahkan berkenaan petua kecutkan buasir melalui penggunaan minyak gamat.

Tidak terdapat kajian yang benar-benar membuktikan keberkesanan kegunaan minyak gamat atau krim gamat dalam merawat buasir, terutamanya buasir luaran.

Petua kecutkan buasir melalui kegunaan minyak gamat ini hanyalah berdasarkan kepada testimoni pengguna semata-mata, bukanlah kajian analisis secara mendalam berkenaan keberkesanannya secara khusus terhadap buasir.

Cara nak kecutkan buasir luar, apa boleh dilakukan?

Sekiranya anda berada di rumah, ini beberapa perkara yang boleh dilakukan jika berlakunya buasir:

Mandi sitz.
 Ini melibatkan mandian dengan merendam kawasan daripada pinggang hingga dubur ke dalam air suam. Untuk lebih melegakan keadaan buasir yang dialami, anda boleh menambahkan sedikit garam Epsom ke dalam air

Gunakan tisu basah untuk mengelap dubur.
 Tisu tandas mempunyai tekstur yang agak kasar dan boleh menyebabkan iritasi pada buasir luar. Cuba gunakan tuala lembap atau tisu basah sebagai ganti

Gunakan pek sejuk atau pek ais.
 Balut pek sejuk dengan tuala dan duduk di atasnya untuk mengurangkan keradangan dan memberikan kelegaan pada kawasan tersebut. Lakukannya tidak lebih daripada 20 minit dalam satu-satu masa

Elakkan meneran atau duduk di tandas dalam jangka masa yang lama.
 Ini boleh memberi lebih banyak tekanan pada buasir

Gunakan produk daripada farmasi.
 Anda juga boleh menggunakan krim topikal untuk buasir luaran

Anda juga perlu melakukan beberapa perkara untuk melembutkan najis anda. Najis yang keras hanya akan menyebabkan iritasi atau keradangan yang berpanjangan pada buasir, lalu menyebabkan pendarahan.

Antara cara untuk melembutkan najis anda ialah:

Kekal hidrat.
 Minum banyak air sepanjang hari untuk mengelakkan sembelit

Makan lebih banyak serat.
 Cuba secara beransur-ansur menambahkan lebih banyak
makanan berserat
 tinggi ke dalam makanan anda, seperti biji-bijian, sayur-sayuran, dan
buah-buahan segar
. Ini dapat membantu
mencegah sembelit
 dan najis tidak teratur

Ambil pelembut najis.
 Sekiranya anda mengalami sembelit, cubalah mengambil pelembut najis yang boleh didapati di farmasi

Gunakan suplemen serat.
Sekiranya anda memerlukan bantuan tambahan untuk memastikan anda tidak
mengalami sembelit
, anda juga boleh mengambil suplemen serat, seperti metilselulosa atau sekam psyllium. Anda boleh membeli suplemen serat ini di kaunter farmasi

Melakukan aktiviti fizikal setiap hari.
 Kekal aktif setiap hari boleh mengurangkan
kadar sembelit
 yang dialami

Dapatkan rawatan di hospital

Sekiranya rawatan di rumah tidak memberikan kelegaan kepada anda, terdapat beberapa
rawatan pembedahan
 yang dapat membantu anda mengatasi masalah buasir ini.

Ini termasuklah kaedah ligasi gelang getah (
rubber band ligation
).

Ligasi gelang getah melibatkan penggunaan gelang getah kecil ke pangkal buasir dalaman.
Ia akan menyekat aliran darah, yang pada akhirnya menyebabkan buasir mengecut dan mengecil.

Kaedah ini terbukti berkesan berbanding daripada kegunaan minyak gamat sebagai petua kecutkan buasir yang tidak terbukti keberkesanannya. Kini anda telah tahu kaedah atau petua kecutkan buasir yang sebenar.


Bagaimana Penyusuan Susu Ibu Mempengaruhi Tabiat Pemakanan Kanak-kanak

Semasa tahun pertama kehidupan, kanak-kanak mengalami tumbesaran fizikal, sosial dan emosi yang pesat. Tabiat pemakanan mereka juga berkembang ketika tempoh ini. Ketika tempoh ini juga berlakunya peralihan daripada susu ibu ke pelbagai jenis makanan yang menyerupai pemakanan orang dewasa.

Kepentingan penyusuan

Kajian menunjukkan bahawa penyusuan dan tabiat pemakanan ibu bapa memainkan peranan yang hebat dalam membentuk tabiat pemakanan kanak-kanak untuk jangka panjang. Kanak-kanak yang tidak lagi menyusu masih mendapat manfaat daripada tingkah laku yang ditunjukkan oleh ibu bapa mereka semasa tempoh tumbesaran dan perkembangan. Penyusuan susu ibu juga dianggap sebagai kaedah pemberian makanan yang optimum semasa 6 bulan terawal kehidupan bayi. Ini disebabkan kesan positifnya terhadap perkembangan tingkah laku pemakanan kanak-kanak semasa mereka membesar.

Bagaimana penyusuan mempengaruhi tabiat pemakanan kanak-kanak

Pelbagai rasa

Penyusuan adalah penting terhadap perkembangan reaksi kanak-kanak kepada petanda kelaparan dan kekenyangan dalaman mereka. Ia juga dipercayai dapat merangsang perkembangan keupayaan makan sendiri semasa pemberian makanan. Perubahan dalam komponen susu ibu semasa pemberian susu tunggal, dan perubahan komposisi susu ketika bulan pertama kehidupan, dapat menggalakkan peningkatan kepekaan untuk pengambilan tenaga. Para saintis juga yakin bahawa sesi penyusuan meninggalkan kesan yang kuat dalam metabolisma seseorang kanak-kanak, yang mungkin menjelaskan kelakuan pemakanan yang berbeza. Penyusuan susu ibu juga memberikan kesan positif kepada kelakuan pemakanan semasa peringkat kanak-kanak kerana ia membantu anak anda menerima rasa daripada diet yang diambil oleh ibu melalui susu badan. Jika ibu makan pelbagai jenis makanan, bayi yang minum susu ibu juga akan turut merasai pelbagai perisa makanan. Pendedahan ini memberikan impak yang besar kepada peralihan susu ke makanan pejal bayi.

Pendedahan awal

Secara semula jadinya, kanak-kanak menggemari rasa manis dan masin. Oleh itu, makanan yang manis dan masin berkemungkinan tinggi mudah diterima oleh kanak-kanak, berbanding dengan makanan yang mempunyai rasa pahit seperti sayuran tertentu. Bayi dan anak kecil boleh belajar bagaimana untuk menerima makanan dan rasa makanan yang tidak biasa dimakan melalui pendedahan yang berulang. Oleh itu, dari satu segi, penyusuan memberikan bayi pendedahan awal dan berulang terhadap rasa daripada diet yang diambil oleh ibunya. Hal ini sekali gus menawarkan hubungan rasa kepada bayi, menjadikan rasa makanan tersebut lebih ‘mesra’ pada lidah mereka semasa diberikan makanan pejal. Maka, bayi yang dahulunya menyusu badan akan lebih mudah terbuka untuk menerima pelbagai jenis makanan baru dan seterusnya mengambil pelbagai pemakanan semasa besar nanti.

Makan adalah tugas utama dalam kehidupan bayi dan anak kecil. Justeru, ibu bapa dan penjaga perlu memberi tumpuan kepada proses ini bagi tumbesaran dan perkembangan bayi. Pengalaman makan memberikan kanak-kanak bukan sahaja nutrisi, bahkan juga peluang untuk belajar. Pemakanan mempengaruhi fizikal, psikososial dan perkembangan emosi kanak-kanak.

Hello Health Group
 tidak menyediakan nasihat perubatan, diagnosis, atau rawatan.


Isteri Kena Tahan Kencing Dulu Sebelum Bersama Suami, Ini Rahsia 'Peegasm'!

Wujud banyak
petua di kamar tidur yang boleh dicuba oleh suami isteri
 termasuklah tahan kencing sebelum seks. Untuk apa ia dilakukan?

Untuk pengetahuan anda, ia bertujuan memberikan lebih kepuasan nafsu syahwat buat sang isteri yang pastinya membantu aksi di ranjang!

Petua yang dinamakan ‘peegasm’ ini mungkin masih belum ramai yang tahu dan artikel ini boleh memberikan sedikit sebanyak informasi buat kalian.

Untuk mendapatkan lebih banyak info tentang Kesihatan Seksual sila dapatkannya
di sini.

Kepuasan seks adalah perkara penting!

Seks adalah satu perbuatan yang dilakukan oleh pasangan suami isteri dalam usaha memuaskan nafsu syahwat masing-masing.

Pun begitu, tidak ramai pasangan terutamanya kaum wanita yang mampu mengecapinya ekoran kesilapan seks ketika beraksi.

Antara kesilapan yang paling utama dan sering berlaku adalah di mana pasangan lelaki itu sudah klimaks terlebih dahulu.

Ini sudah tentu akan membuat pasangan wanita itu tidak puas dan kebiasaannya ia akan berakhir dengan kecelaruan emosi.

Disebabkan itu,
 pelbagai teknik telah diutarakan seperti foreplay
, penggunaan alat permainan seks serta pelbagai teknik seks yang lain.

Ini termasuklah dengan teknik wanita tahan kencing sebelum seks dimulakan bagi memberi lebih kepuasan nafsu syahwat mereka.

Persoalannya, apakah yang dimaksudkan dengan teknik ini dan adakah ia efektif serta selamat?

Tahan kencing sebelum seks,
peegasm

Nama istilah ini merupakan gabungan daripada dua perkataan Inggeris iaitu ‘pee’ dan ‘orgasm’ yang bermaksud kencing dan klimaks.

Ia adalah perbuatan di mana seorang wanita itu tahan kencing sebelum seks dimulakan untuk memberikan lebih kepuasan ketika berasmara.

“Kepuasan ini mungkin datangnya daripada pelepasan tekanan yang dirasai ketika menahan air kencing daripada keluar.”, jelas Pengamal Perubatan Patricia Geraghty.

Ini kerana ketika seks berada di kemuncak,
kaum wanita berupaya mengeluarkan cecair daripada faraj menandakan kepuasan seksual
 mereka.

Dipercayai bahawa cecair yang keluar itu adalah air mani dan mungkin bercampur dengan air kencing yang telah lama ditahan sebelum seks.

Bukan sahaja tekanan tahan kencing tersebut akan memberi kesan kepada otot pelvis malahan pada klitoris lantas memuaskan perlakuan seks.

Teori ini boleh diumpamakan dengan kelegaan otot tubuh badan yang akan berasa lebih relaks apabila melepaskan sesuatu yang sangat berat.

Namun, adakah perbuatan tahan kencing sebelum seks ini selamat untuk dicuba oleh wanita?

Adakah peegasm ini selamat untuk wanita cuba?

Walaupun sudah wujud kajian saintifik yang mengatakan teknik ini boleh membantu merangsang hubungan seks, namun masih ramai yang takut untuk cuba.

Menurut Pakar Seks Janet Brito, air kencing yang penuh di dalam pundi atau salur kencing ketika seks memang akan memberikan lebih kepuasan seksual.

Ini kerana kawasan pundi atau salur kencing adalah salah satu daripada
 zon erotik wanita dan tekanan padanya akan memberi kesan kepada aktiviti seks
.

Pun begitu, adalah tidak disarankan untuk teknik ini dicuba selalu kerana perbuatan tahan kencing itu sendiri adalah tidak bagus dan sihat untuk individu.

Kesan daripada perlakuan ini boleh menjejaskan pundi dan salur kencing lantas menyebabkan
masalah seperti jangkitan salur kencing dan lain-lain
.

Jika ia tidak disarankan untuk kaum wanita cuba, wujudkah alternatif lain?

Apakah alternatif tahan kencing sebelum seks?

Meskipun stimulasi pundi dan salur kencing ini memang benar boleh mendatangkan lebih kepuasan, namun anda tidak digalakkan untuk buat selalu.

Sebaliknya, pasangan suami isteri mungkin boleh memberikan lebih fokus kepada kawasan ‘g-spot’ wanita untuk kepuasan seksual.

Caranya adalah dengan meneroka klitoris yang boleh dibuat melalui kemasukan dan pergerakan jari atau lidah di kawasan sekitar lubang faraj.

Selain jari atau lidah, anda dan pasangan juga mungkin boleh cuba menggunakan
alat permainan seks seperti dildo atau vibrator
.

Cara ini tentu lebih efektif dan selamat buat anda dalam usaha mencari lebih kepuasan ketika bersama dengan pasangan masing-masing.

Konklusinya, teknik ini tidak boleh dicuba?

Kesimpulannya, teknik tahan kencing sebelum seks iaitu
peegasm
ini sebenarnya masih boleh untuk anda dan pasangan cuba namun dengan kekerapan yang minimum.

Ini kerana
 perbuatan menahan kencing itu sendiri adalah berbahaya
 dan mungkin akan mendatangkan kesan sampingan lain pula kelak.

Antara kesan yang dibimbangi akan berlaku adalah jangkitan salur kencing akibat stimulasi pada pundi dan salur kencing secara paksaan.

Oleh itu, anda mungkin lebih disarankan untuk mencuba pelbagai teknik lagi dalam usaha mencari kepuasan seksual okay!


Tak Nak Berat Turun Masa Puasa? Ini 5 Menu Diet Tambah Berat, Pasti Berhasil!

Ramadan tiba sahaja, ramai yang akan ambil peluang untuk kurus namun ada juga yang ingin gemuk sehingga mula mencari dan mengamalkan menu diet tambah berat badan.

Sebenarnya, perkara ini tidak salah kerana ada individu yang khuatir jika ibadah puasa itu mungkin akan buat mereka hilang berat badan dengan banyak sehingga jadi kurus.

Persoalannya,
 apa yang anda perlu makan dan minum
 untuk tambah berat badan di bulan penuh mulia ini? Jom terus baca artikel ini untuk tahu tentangnya dengan lebih lanjut!

Kenapa berat badan akan turun di bulan puasa?

Bulan Ramadan adalah waktu di mana semua umat Islam di seluruh dunia
berpuasa penuh selama 30 hari tanpa makan dan minum
 dari terbit sehingga tenggelam matahari.

Ketika ini juga, ramai orang yang percaya dan perasan bahawa akan ada perubahan dalam aspek berat badan mereka sama ada ia meningkat atau menurun secara mendadak.

Jika berat badan anda turun
, maka ia mungkin normal memandangkan tubuh badan anda terpaksa membakar sumber lain seperti lemak serta gula sebagai tenaga.

Ini kerana anda tidak makan atau minum dengan banyak dan kerap pada waktu ini.

Pun begitu, mungkin tidak semua orang mahu jadi kurus di bulan puasa ini. Jadi, sangat penting untuk anda tahu apa dia menu diet tambah berat badan ketika Ramadan.

Menu diet tambah berat badan di bulan puasa!

Kuncinya adalah terletak kepada
apa yang anda makan serta minum di waktu sahur dan iftar
 dalam usaha untuk elak berat badan berkurangan, malahan mahu meningkatkan berat badan.

Berikut adalah beberapa cadangan atau saranan menu yang mungkin anda perlu pertimbangkan:

Menu diet tambah berat badan paling utama #1. Nasi

Nasi adalah antara makanan ruji masyarakat kita
 yang merupakan salah satu sumber kalori dan karbohidrat yang utama. Ia sudah tentu akan membantu menambah berat badan.

Di dalam 100 gram nasi, sekurang-kurangnya terkandung 180 unit kalori dan 39.8 gram karbo yang boleh disertakan dengan pelbagai lauk serta sayur dengan penuh nutrisi lain.

Ia sudah tentu tidak sukar memandangkan kita semua pasti akan makan pelbagai jenis nasi seperti nasi putih, nasi lemak nasi goreng dan sebagainya ketika bersahur atau beriftar.

#2. Daging merah

Daging merah yang berasal daripada
lembu, kambing, kerbau dan lain-lain haiwan
 merupakan antara sumber utama protein dan lemak yang mampu meningkatkan jisim otot badan.

Di dalam 100 gram daging merah, sekurang-kurangnya terkandung 17.5 gram protein, 22 gram lemak serta 273 kalori yang mungkin akan membantu menambah berat badan anda.

Pun begitu, pengambilannya dengan cara yang tidak terkawal mungkin boleh jadi punca pelbagai jenis penyakit kronik. Jadi, sila dapatkan informasi dan nasihat daripada doktor.

#3. Produk tenusu

Siapa kata anda tidak boleh ambil produk tenusu semasa sahur dan iftar? Untuk pengetahuan anda semua, susu itu tinggi dengan protein, lemak, karbo, vitamin dan mineral penting.

Menurut
Journal of the International Society of Sports Nutrition
, susu daripada hasil haiwan ini adalah antara jenis makanan atau minuman yang boleh bantu meningkatkan berat badan.

Jika tidak gemar dengan susu segar, tiada masalah untuk ambil alternatif
produk tenusu yang lain seperti yogurt, keju dan sebagainya
 di bulan puasa asalkan ia tepat kuantiti dan kualitinya.

Tambah berat badan dengan #4. Telur

Sebenarnya, salah satu daripada jenis makanan untuk gemuk yang mudah, murah dan sihat adalah telur kerana ia kaya dengan pelbagai nutrisi termasuk protein dan lemak sihat.

Di dalam 100 gram telur ayam putih dan kuning
, terkandung sekitar 154 unit kalori, 12.4 gram protein, 10.8 lemak dan 0.5 karbo yang bagus untuk meningkatkan berat badan anda.

Jadi, selepas ini anda juga mungkin boleh cuba pelbagai jenis resepi masakan telur seperti goreng atau rebus sebagai menu diet tambah berat badan di bulan puasa kelak.

Menu diet tambah berat badan dengan #4. Kurma

Siapa sangka
 buah yang cukup popular di bulan Ramadan ini
 juga merupakan antara menu yang boleh anda ambil sebagai hidangan dalam usaha untuk meningkatkan berat badan.

Menurut
Nutrition Journal
, buah-buahan yang telah dikeringkan seperti kismis, zaitun atau kurma ini adalah tinggi dengan kalori selain pelbagai lagi nutrisi dan agen antioksidan.

Apa yang lebih menarik adalah rasanya sangat lazat dan manis kerana ia juga sangat kaya dengan kandungan gula semula jadi yakni fruktosa dan sukrosa yang sihat untuk ambil.

Jadi, usah lagi anda pening mahu makan apa apabila tiba waktu sahur dan iftar nanti jika ingin tambah berat badan ya? Segera cari dan beli makanan dan minuman di atas di pasar raya untuk stok Ramadan nanti!


Parents, Usah Leka! Utamakan Keselamatan Anak Di Rumah Semasa PKPB, Awasi 5 Perkara Ini

Perihal keselamatan anak adalah perkara yang tidak boleh dipandang enteng, apatah lagi dalam situasi jangkitan COVID-19 ini. Jom ketahui cara penjagaan yang boleh ibu bapa lakukan.

Jangkitan COVID-19 merubah segalanya

Penularan wabak jangkitan COVID-19 telah mewujudkan satu kehidupan baharu. Banyak perubahan yang berlaku seperti berkaitan jarak sosial, bekerja dari rumah, dan cuti sekolah yang panjang.

Kebanyakan ahli keluarga, kini lebih kerap berada di rumah. Ini sekali gus meningkatkan pelbagai
risiko kecederaan kepada anak-anak
.

Sempena Bulan Perlindungan Keselamatan Kanak-kanak yang disambut pada November setiap tahun, kami di Hello Doktor ada beberapa tip penjagaan keselamatan anak dan keluarga ketika berada di rumah.

Keselamatan anak: Penggunaan internet

Mempunyai anak yang tergolong dalam kelompok remaja, pastinya anda sebagai ibu bapa menyedari betapa penggunaan internet menjadi perkara penting dalam kehidupan sosial mereka.

Tiada salahnya. Cuma anda perlu pastikan
mereka menggunakan internet
 dan sebarang media sosial dengan penuh tanggungjawab dan selamat.

Ini terutamanya jika anda tidak dapat memantau aktiviti dalam talian mereka sepanjang hari.

Anda juga boleh menetapkan kawalan ibu bapa untuk melindungi anak-anak daripada laman web tertentu di internet.

Keselamatan barang permainan

Anda mungkin serabut memikirkan
aktiviti yang menarik untuk anak-anak bermain
, apatah lagi jika melibatkan barang permainan.

Walaupun mainan dilihat seperti barang yang tidak mendatangkan bahaya di rumah, namun, ada beberapa perkara perlu diberikan perhatian, khususnya yang melibatkan kesesuaian
barang permainan mengikut usia anak
.

Sesetengah barang permainan, ada yang menggunakan bateri.
Jika tertelan, bateri akan mula melepaskan caj sebaik sahaja bersentuhan dengan lapisan lembap pada
saluran pencernaan atau pernafasan
.

 Ini sekali gus meningkatkan risiko potensi luka terbakar yang teruk.

Untuk penjagaan keselamatan anak, penting untuk memberikan mereka akses kepada mainan yang bersesuaian dengan usia.

Lagi-lagi jika
anda terpaksa menghadap kerja di rumah
 dan membiarkan anak bermain sendirian.

Keselamatan anak: Ubat-ubatan dan barang berbahaya lain

Dalam tempoh Perintah Kawalan Pergerakan Bersyarat (PKPB) ini, anak-anak akan lebih kerap berada di dalam rumah, jadi risiko mereka terambil ubat atau bahan pencuci dan memakannya secara tidak sengaja adalah tinggi.

Dalam usaha melawan penularan jangkitan COVID-19, pastinya ramai ibu bapa akan melakukan yang terbaik. Ini termasuklah dalam penggunaan bahan pembersih atau pembasmi kuman.

Jika anda baru membeli produk pembersih atau pembasmi kuman, tentukan bahawa produk tersebut disimpan di tempat yang selamat.

Untuk keselamatan anak, jauhkan sebarang ubat-ubatan dan barangan berbahaya daripada mudah dicapai anak-anak.

Sekiranya, ada ubat yang telah tamat tempoh, lupuskannya dengan cara yang betul.

Keselamatan di luar rumah

Seharian berada di rumah sudah tentu akan mengundang kebosanan pada anak-anak. Jadi apa kata bawa mereka untuk
melakukan aktiviti di luar rumah.
Eh, boleh ke?

Dalam tempoh PKPB ini, tiada halangan untuk keluarga melakukan aktiviti riadah di luar rumah.

Bahkan, ia sangat digalakkan untuk membantu meningkatkan emosi dan menjadikan mereka aktif.

Cuma, jika ingin beriadah di taman,
jauhkan daripada bermain di taman permainan
buat masa ini.

Keadaan ini adalah kerana virus jangkitan COVID-19 boleh bertahan untuk satu tempoh pada permukaan yang keras seperti buaian dan gelongsor.

Berdasarkan penyelidikan, virus ini boleh hidup di permukaan yang berlainan.

Ia mampu bertahan sehingga tempoh 72 jam pada barangan plastik dan keluli tahan karat, hingga 4 jam pada barangan tembaga, dan hampir 24 jam pada permukaan kadbod.

Keselamatan anak ketika melakukan aktiviti berbasikal

Walau bagaimanapun, menunggang basikal adalah antara kegiatan terbaik untuk menikmati aktiviti luar terutamanya pada waktu petang.

Tidak kira jika anda tinggal di kawasan persekitaran yang tenang atau sibuk, ingatkan anak tentang keselamatan lalu lintas.

Semasa menunggang basikal
 atau skuter, pastikan anak dipakaikan topi keledar keselamatan untuk mengelakkan sebarang kecederaan.

Berdasarkan data daripada Institut Insurans untuk Keselamatan Jalan Raya menunjukkan, pemakaian topi keledar
semasa menunggang basikal
 dapat mengurangkan 50% risiko kecederaan di kepala.

Oleh itu, penting untuk memastikan anak memakai topi keledar yang bersesuaian ketika berbasikal.

Tingkatkan tahap keselamatan di rumah untuk si manja

Perihal keselamatan anak kecil di rumah juga tidak boleh diabaikan.

Umumnya, kebanyakan barangan perabot di rumah bukanlah direka sebagai mesra kanak-kanak. Maka, sudah pasti risiko kecederaan adalah tinggi.

Namun, usah risau, berikut 3 petua untuk membantu wujudkan tempat yang lebih selamat untuk si manja bermain di rumah.

Kedudukan televisyen

Bagi televisyen panel rata, sebaiknya dipasangkan pada dinding. Jika TV anda bersaiz besar, pastikan perabot yang digunakan rendah dan mampu menampung berat.

Gunakan
anti-tip brackets
 untuk melekatkan perabot berat ke dinding.

Dengan memastikan kedudukan TV dan perabot selamat, pastinya anda dapat mencegah daripada terjadinya sebarang risiko kecederaan pada anak.

Balkoni dan tingkap

Dalam keadaan cuaca yang panas, pastinya kita akan terdorong untuk membuka pintu balkoni dan tingkap untuk mendapatkan cuaca segar.

Jadi sentiasa pantau keadaan anak. Elakkan daripada membiarkan mereka sendirian berhampiran pintu balkoni atau tingkap.

Jika boleh, pasang pelindung keselamatan tingkap.

Pagar keselamatan

Sekiranya rumah anda mempunyai tangga, sebaiknya gunakan pintu/pagar keselamatan untuk menghalang si manja daripada mendekati bahagian tersebut.

Dalam proses pemasangan, pastikan anda membaca arahan dan label amaran pengeluaran untuk menentukan kaedah dan cara memasangnya yang betul.


Empunya Jenis Darah O Adalah Ekstrovert! Bagaimana Personaliti Jenis Darah Lain?

Kajian jenis darah dan personaliti dari Jepun mencadangkan bahawa
kumpulan darah mungkin mempunyai kaitan
 dengan personaliti anda.

Pada masa kini, bukan hanya Jepun menjalankan kajian mengenai fenomena ini.

Sains menyimpulkan bahawa jenis darah dan personaliti anda adalah berkaitan sama juga dengan kesihatan anda dan kemungkinan anda mendapat penyakit tertentu.

Di Jepun, di mana semuanya bermula, mereka percaya bahawa ciri-ciri biologi anda benar-benar boleh mencerminkan keupayaan kerja anda dan berapa cepat anda boleh menyesuaikan diri ke dalam sesuatu pekerjaan berbanding orang lain.

Majikan menggunakan
kumpulan darah sebagai pangkalan data
 yang boleh mereka susun dan menilai pekerja mereka.

Satu lagi contoh penggunaan jenis darah dan personaliti dalam kehidupan sebenar adalah oleh  ejen penjodoh cinta yang menggunakan jenis darah untuk mengatur pasangan yang bersesuaian.

Kaitan jenis darah dan personaliti

Terdapat 4 jenis darah, A, B, AB, dan O.

Setiap daripada mereka mempunyai ciri-ciri tertentu yang boleh mencerminkan keperibadian seseorang, menunjukkan kemungkinan keserasian seseorang dengan yang lain dan ciri-ciri yang dimiliki seseorang.

A

Jenis A biasanya mementingkan kesempurnaan.

Mereka cenderung untuk mempunyai permintaan yang sangat tinggi terhadap diri mereka sendiri dan orang lain.

Mereka sentiasa kelihatan tenang di luar tetapi sebenarnya sangat berani dan tegas di dalam.

Mereka mungkin pemalu tetapi boleh dipercayai, sensitif dan berseni
.

Walau bagaimanapun, ramai orang jenis darah A biasanya menahan perasaan mereka sehingga mereka meletup.

Bakat mereka menjadikan mereka pemimpin yang hebat tetapi mereka boleh menjadi tertekan, yang tidak baik untuk sistem mental dan fizikal mereka.

Contoh terkenal: George H W. Bush, Adolf Hitler, Britney Spears, Richard Nixon

B

Kumpulan darah B merupakan individu yang sangat tegas.

Mereka berfikir dengan teliti dan bercita-cita tinggi pada masa yang sama.

Mereka sangat bertegas selepas memutuskan sesuatu dan akan meneruskannya sehingga kesemua tugas mereka selesai.

Mereka berdiri dengan sendiri dan biasanya dapat mengemudi hidup dengan baik.

Orang-orang ini biasanya sangat empati
.

Mereka boleh memahami orang lain tetapi kebanyakannya teragak-agak untuk menyelesaikan masalah.

Contoh terkenal: Leonardo DiCaprio, Paul McCartney, Luciano Pavarotti, Mia Farrow, Vince Young.

Jenis darah dan personaliti AB

Hasil daripada campuran A dan B,
 golongan ini mungkin mempunyai personaliti campuran
.

Mereka boleh jadi mudah mesra dan malu, berani dan takut.

Mereka boleh dipercayai dan suka menguruskan dan membantu orang lain.

Kumpulan darah AB hanya merupakan 2 hingga 5 peratus daripada keseluruhan populasi.

Walaupun mereka boleh bertanggungjawab terhadap sebarang amanah, terlalu banyak tanggungjawab membuatkan mereka berasa tegang dan tertekan seperti jenis darah A.

Contoh terkenal: John F. Kennedy, Thomas Edison, Marilyn Monroe, Miyavi, Jackie Chan, Mick Jagger, Bob Sapp.

O

Kumpulan darah O adalah satu khazanah dalam bidang perubatan dan juga kepada keadaan sosial. Orang yang mempunyai jenis darah O sangat mesra.

Mereka adalah ekstrovert yang suka menjadi pusat perhatian
.

Mereka gemar dikelilingi orang, bersosial dan mempunyai keyakinan diri yang tinggi.

Mereka biasanya berada dalam barisan kepimpinan kerana mereka boleh menjadi sangat intuitif, berdikari dan tinggi daya tumpuan.

Selain itu, mereka boleh menangani lebih tekanan berbanding kumpulan darah lain dan juga mempunyai sistem imun yang lebih kuat.

Contoh terkenal: Queen Elizabeth II, Elvis Presley, Ronald Reagan, Al Capone, Gerald Ford, John Gotti, John Lennon, Paul Newman.


Komplikasi-Komplikasi yang Berkaitan dengan Penyalahgunaan Dadah

Seseorang individu boleh menjadi ketagih kepada dadah harian atau beberapa tingkah laku. Penagih dadah mungkin mengalami beberapa kesan fizikal, simptom penarikan, dan toleransi dadah juga boleh berkembang. Sebenarnya, sesetengah dadah boleh mengubah fungsi tubuh dalam jangka masa yang lama selepas anda berhenti menggunakan dadah.

Penggunaan dadah boleh mengubah ekspresi gen dan litar otak. Oleh itu, ia mempunyai kesan negatif kepada tingkah laku manusia, seperti keinginan/ mengidam/ gian dadah kompulsif. Ketagihan dadah juga boleh membawa kepada beberapa penyakit yang teruk termasuk penyakit kardiovaskular, strok, kanser, HIV / AIDS, hepatitis, dan penyakit paru-paru. Sesetengah kesan ini berlaku apabila dadah digunakan pada dos yang tinggi atau selepas penggunaan yang berpanjangan, sementara yang lain berlaku selepas hanya satu penggunaan.

Kesan Kardiovaskular

Mungkin terdapat beberapa komplikasi dengan sistem kardiovaskular yang boleh mempunyai beberapa komplikasi, mulai dari kadar degupan jantung yang luar biasa hingga serangan jantung. Tambahan pula, suntikan dadah juga boleh menyebabkan masalah kardiovaskular seperti vena jatuh runtuh dan jangkitan bakteria pada saluran darah dan injap jantung.

Kesan Pernafasan

Pelbagai masalah pernafasan boleh disebabkan oleh penyalahgunaan dadah. Penggunaan beberapa dadah juga boleh mengakibatkan pernafasan perlahan, menghalang udara daripada memasuki paru-paru atau memburukkan simptom asma. Selain itu, terdapat komplikasi lain termasuk bronkitis, emfisema dan kanser paru-paru.

Kesan Gastrousus

Penyalahgunaan dadah boleh mencetuskan beberapa komplikasi dalam tiub gastrousus seperti mual, muntah atau sakit perut.

HIV, Hepatitis dan Lain-lain Penyakit Berjangkit

Dengan penggunaan dadah fizikal yang berterusan akan membuatkan toleransi berkembang. Sebagai contoh, kita semakin menaikkan jumlah dadah untuk menduplikasi kesan awal. Selain itu, perkongsian jarum tajam yang tidak disteril akan meningkatkan risiko mendapat AIDS dan beberapa jenis hepatitis. Di samping itu, aktiviti seksual yang tinggi dalam kalangan pengguna dadah meletakkan mereka dalam bahaya AIDS dan penyakit kelamin yang lain. Juga, risiko dos dadah berlebihan boleh berlaku.

Kesan Muskuloskeletal

Penggunaan steroid semasa zaman kanak-kanak atau remaja boleh membawa kepada beberapa kesan berbahaya. Contohnya, tahap hormon seks yang tinggi, kelemahan otot keseluruhan dan kekejangan otot yang teruk. Inilah petanda tulang berhenti tumbuh lebih awal daripada biasa.

Kerosakan Buah Pinggang dan Hati

Sesetengah dadah boleh menyebabkan kerosakan atau kegagalan ginjal dan hati. Sebagai contoh, terdapat peningkatan suhu badan dan kerosakan otot.

Kesan Pada Otak

Dadah adalah bahan kimia yang mempengaruhi otak dengan memasuki sistem komunikasi otak dan menghalang cara normal neuron menghantar, menerima, dan memproses maklumat. Terdapat sekurang-kurangnya dua cara dadah boleh memberi kesan kepada otak, sama ada dengan meniru pengutus kimia (
chemical

messengers
) semula jadi otak, dan / atau merangsang berlebihan “litar ganjaran” otak. Penggunaan kronik beberapa dadah boleh meninggalkan perubahan tidak berkesudahan dalam otak, yang boleh menyebabkan paranoid, kemurungan, keagresifan, dan halusinasi.

Kanser

Rokok adalah tingkah laku paling berbahaya yang membawa kepada beberapa jenis kanser, seperti kanser mulut, leher, perut, dan paru-paru, dan lain-lain.

Kematian

Kelahiran pramatang / tidak cukup bulan, keguguran, kurang berat masa lahir dan pelbagai masalah tingkah laku dan kognitif dianggap sebagai kesan daripada penyalahgunaan dadah. Hari ini, satu daripada empat kematian adalah disebabkan oleh alkohol, tembakau, dan penggunaan dadah haram.

Dianggarkan bahawa lebih daripada 75 peratus keganasan rumah tangga berkaitan dengan penyalahgunaan dadah. Penyalahgunaan dadah boleh menyebabkan bukan sahaja masalah kesihatan, tetapi juga masalah keluarga dan masalah sosial.


Bagaimana Mengetahui Jika Anak Anda Menjadi Mangsa Buli?

Pernahkah anda memandang anak anda dan berasa mereka sebenarnya kelihatan takut dan teragak-agak untuk pergi ke sekolah atau taman permainan bersama rakan mereka? Anda mungkin mengambilnya sambil lewa sahaja dan menganggap anak anda cuma terlalu malu atau terlalu malas. Namun begitu, anda sebenarnya perlu tahu bahawa terdapat kemungkinan anak anda menjadi mangsa masalah sosial yang sangat berbahaya iaitu buli.

Bagaimana mengetahuinya?

Gejala buli akan mengakibatkan perasaan malu yang sangat teruk buat mangsa terutamanya dalam kalangan kanak-kanak. Disebabkan itu, anak anda mungkin hanya akan berdiam diri dan melaluinya seorang diri. Ibu bapa seharusnya lebih peka terhadap kondisi anak dan mempelajari petanda jika anak anda dibuli. Berikut merupakan 5 petanda biasa yang menunjukkan bahawa anak anda menjadi mangsa buli:

Kecederaan seperti lebam, luka, calar dan lain-lain: Jika anak anda kerap dan banyak mengalami kecederaan abnormal, ia mungkin disebabkan mereka dibuli. Ibu bapa perlu memberi perhatian lebih terhadap kecederaan dalaman mereka seperti sakit perut atau kepala. Ini mungkin lebih sukar untuk dikesan namun mendatangkan kesan sampingan yang lebih teruk.

Kehilangan barangan hak milik: Kanak-kanak sememangnya sangat mudah kehilangan barangan, namun jika majoriti barangan hak milik mereka kerap rosak atau hilang, anda perlu berwaspada kerana anak anda mungkin menjadi mangsa buli.

Perubahan tingkah laku: Anak anda mungkin kerap terlepas waktu makan, sukar tidur atau gagal mengawal emosi. Selain itu, anak anda mungkin berkeras tidak mahu ke tempat awam seperti sekolah atau taman permainan.

Keputusan teruk di sekolah: Anda perlu risau jika gred anak anda di sekolah merudum dengan teruk.

Tidak mempunyai ramai rakan: ini tidak semestinya tepat kerana ada kanak-kanak yang memang bersikap pemalu. Namun begitu, anak anda mungkin akan mempunyai rakan yang sangat sedikit jika dia merupakan seorang mangsa buli.

Apakah yang perlu dilakukan?

Sikap ibu bapa yang tidak mengambil tentu sekali bukan penyelesaiannya. Jika anak anda tidak mahu berkongsi masalah mereka, anda boleh memerhatikan reaksi mereka dengan bertanyakan soalan yang melibatkan topik. Contohnya, anda boleh bertanya di mana mereka meletakkan barangan peribadi mereka dan jika mereka tidak menjawab, teruskan bertanya jika ada individu lain yang mencuri barangan tersebut.

Ketika ini, perhatikan riak wajak, bahasa tubuh serta ton suara mereka. Jika anak anda sudah bersedia untuk bercerita, pastikan mereka selesa dan percaya dengan anda. Jangan sesekali memarahi mereka kerana ini bukanlah salah mereka. Sebaiknya, biarkan mereka meluahkan perasaan mereka seterusnya menenangkan dan puji mereka kerana berani menceritakan perkara yang betu kepada anda.

Selain itu, anda juga boleh berbincang dengan cikgu di sekolah anak anda atau terus berjumpa pengetua sekolah bagi membincangkan langkah intervensi yang boleh dilakukan untuk membendung gejala buli ini. Jika gejala ini masiih berlaku dan anak anda terus menjadi mangsa, anda seharusnya berjumpa dengan ibu bapa pembuli untuk berbincang.

Akhir sekali, ajar anak anda bagaimana untuk melindungi diri sendiri. Ajar mereka untuk mendapatkan bantuan daripada individu dewasa jika mereka berasa terancam dan selalu berada dalam kumpulan yang besar untuk mengurangkan risiko ancaman. Sebagai ibu bapa, sentiasa ingatkan anak anda akan perkara ini sebelum keluar ke mana-mana.

Hello Health Group
 tidak menyediakan nasihat perubatan, diagnosis, atau rawatan.


Ke Mana Makanan Yang Anda Makan Itu Akan Pergi? Semuanya Akan Jadi Najis?

Pernahkah anda terfikir ke manakah makanan yang anda makan pergi setiap kali makan? Sebenarnya, ia merupakan fungsi sistem penghadaman utama yang kita semua perlu tahu!

Untuk mendapatkan lebih banyak informasi tentang Sistem Penghadaman, anda boleh klik
di sini.

Badan manusia mempunyai pelbagai sistem yang saling berinteraksi antara satu sama lain. Antara sistem yang ada adalah:

Sistem kardiovaskular
 – jantung dan darah

Sistem pernafasan

Sistem penghadaman

Sistem saraf

Sistem endokrin

Sistem imun

Setiap sistem memainkan peranan yang tersendiri dalam memastikan badan berfungsi dengan baik.

Dalam artikel ini pula kita akan memfokuskan pada fungsi sistem penghadaman manusia untuk mengetahui ke mana makanan yang kita makan pergi.

Dari mulut hingga ke dubur

Sistem penghadaman terdiri daripada organ yang bermula daripada mulut hingga dubur. Antara keduanya terdapat organ:

Mulut

Kelenjar air liur

Esofagus

Perut

Hempedu

Pankreas

Usus kecil – duodenum, jejunum, ileum

Usus besar

Rektum

Anus (dubur)

Makanan yang ditelan akan melalui semua organ ini. Sebahagiannya akan digunakan oleh badan manakala sebahagian lagi akan dibuang keluar melalui najis.

Persoalannya,
berapa lama proses penghadaman makanan
itu akan berlangsung? Teruskan baca untuk tahu!

Menguraikan nutrisi daripada makanan

Apa yang anda makan mempunyai nutrisi tertentu. Sebagai contoh,
buah dan sayur mengandungi serat
. Namun, sayur tersebut perlu diuraikan untuk mendapatkan serat tersebut.

Terdapat pelbagai jenis enzim di sepanjang sistem penghadaman yang berperanan menguraikan pelbagai jenis makanan (
karbohidrat, lemak, protein, serat
) agar boleh digunakan oleh sel-sel di dalam badan.

Tanpa enzim ini, semua yang masuk ke dalam badan tidak akan bermanfaat dan akan terus dibuang.

Selain enzim, pergerakan esofagus, perut serta usus yang mengembang dan mengecut (peristalsis) juga membantu melembutkan serta memudahkan lagi fungsi sistem penghadaman.

Jika proses ini terganggu, akan berlaku gangguan kepada sistem dalam bentuk
cirit-birit atau sembelit
.

Setiap penyakit bermula daripada sistem penghadaman

Seorang saintis yang digelar sebagai Bapa Perubatan iaitu Hippocrates pernah berkata, “Setiap penyakit bermula daripada perut atau sistem penghadaman manusia.”

Walaupun tidaklah semua penyakit tetapi apa yang diperkatakan adalah betul kerana banyak penyakit berpunca daripada
pemakanan yang kurang sihat
.

Kegagalan menjaga diet yang sihat boleh membawa kepada obesiti, tinggi kolesterol dan
kadar gula darah yang tinggi
.

Keadaan ini meningkatkan risiko kepada
penyakit kronik utama seperti
 penyakit jantung, kencing manis dan strok.

Oleh itu, sila kawal pemakanan anda. Perut yang besar bukan tanda bahagia tetapi sebaliknya petanda kepada bahaya!


"Dia Itu Gila!" - Stigma yang Perlu Dibuang

Sudah lah sedang bertarung dengan penyakit, stigma masyarakat yang memberikan gelaran ‘orang gila’ menambah lagi tekanan dan bebanan yang perlu dihadapi oleh pesakit mental. Silap haribulan, keadaan pesakit menjadi lebih parah sehingga berlaku perkara yang tidak diingini seperti membunuh diri.

Secara amnya, masyarakat Malaysia masih melihat penyakit mental sebagai sesuatu yang ‘taboo’ untuk dibincangkan. Seluruh ahli keluarga seolah-olah malu untuk membuka mulut jika ada dalam kalangan mereka menghidap penyakit mental. Sedangkan, ia sama seperti penyakit-penyakit fizikal lain tetapi melibatkan mental.

Stigma harus dibuang

Masyarakat perlu sedar bahawa penyakit mental yang dialami oleh seseorang bukanlah semata-mata disebabkan kesalahan atau amalan buruk yang mereka lakukan. Puncanya adalah lebih kompleks daripada itu. Ia berkaitan dengan banyak faktor termasuk genetik, hormon dan persekitaran tempat membesar.

Golongan ini sebaliknya perlu mendapatkan penerimaan serta sokongan daripada masyarakat. Jika pesakit kanser boleh mendapatkannya, mengapa hal yang sama tidak boleh berlaku bagi pesakit mental?

Stigma dan label yang diterima oleh pesakit membuatkan mereka malu untuk mendapatkan nasihat perubatan dan rawatan. Jika penyakit tersebut dibiarkan tanpa rawatan yang betul, keadaan akan menjadi lebih teruk. Padahal, peratusan untuk sembuh daripada penyakit ini adalah tinggi jika diuruskan dengan baik.

Langkah harus diambil

3 daripada 10 rakyat Malaysia berumur 16 tahun dan ke atas mengalami salah satu daripada penyakit mental, iaitu sekitar 29.2%. Penyakit mental yang biasa dialami adalah
kemurungan
,
bipolar
,
skizofrenia
, keresahan,
gangguan tekanan selepas trauma (PTSD)
 dan
gangguan obsesif-kompulsif (OCD)
.

Usaha membetulkan fahaman dan menghapuskan stigma masyarakat harus digiatkan. Bukan sekadar kempen anti-stigma, pendidikan asas tentang apa itu penyakit mental turut harus diketengahkan di dalam masyarakat, bukannya generalisasi penyakit mental sebagai ‘orang gila’.

Usaha bersama hendaklah dilakukan oleh banyak pihak termasuk Kementerian Kesihatan dan Kementerian Pendidikan. Tidak dilupakan juga peranan media dalam memberikan maklumat serta kesedaran terhadap isu ini. Oleh itu, Kementerian Komunikasi dan Multimedia juga harus terlibat sama.

Sebagai anggota masyarakat yang prihatin, kita yang paling utama untuk mengambil langkah. Sebarkan kefahaman yang betul dan hapuskan stigma dalam kalangan masyarakat sekeliling dan kongsikan juga di media sosial. Cuba letakkan diri anda di tempat mereka.


Hati-Hati! Kes Influenza Sedang Meningkat Naik

Sejak kebelakangan ini, kes-kes penyakit yang menyerupai in
flu
enza (ILI) dan jangkitan pernafasan akut teruk telah melanda beberapa negara termasuk Malaysia dan kes-kes ini merekodkan sedikit peningkatan berbanding kadar normal. Baru-baru ini, terdapat laporan mengenai wabak in
flu
enza yang melanda bandar Wuhan, Wilayah Hubei, China yang telah menyebabkan 44 kes influenza dengan 11 orang pesakit sedang berada dalam keadaan yang kritikal.

Wabak yang tercetus di China ini telah menyebabkan Kementerian Kesihatan Malaysia bekerjasama rapat dengan Pertubuhan Kesihatan Sedunia (WHO) bagi memastikan ia tidak menular dan merebak di negara ini. Bahagian Kawalan Penyakit KKM masih tidak dapat memastikan jika kes-kes influenza yang berlaku di Malaysia ini berkaitan dengan wabak di China atau tidak.

Kes influenza masih terkawal

Malaysia mempunyai rekod jangkitan influenza sepanjang tahun disebabkan oleh iklim tropika yang dimilikinya. Namun, kes-kes influenza ini berlaku pada kadar yang sangat rendah. Analisis yang dilaksanakan oleh Makmal Kesihatan Awam Kebangsaan dan juga Institut Penyelidikan Perubatan terhadap virus influenza ini mendapati ia tidak menunjukkan sebarang tanda mutasi yang membawa kepada kemunculan virus influenza baharu, yang juga dikenali sebagai ‘novel virus’. Walau bagaimanapun, menurut Ketua Pengarah Kementerian Kesihatan Malaysia, Datuk Dr. Noor Hisham Abdullah, terdapat beberapa langkah yang perlu diambil bagi mengawal influenza yang berlaku ini. Apatah lagi, jika ia melibatkan kanak-kanak yang berusia bawah lima tahun yang pernah mempunyai influenza.

Pengesanan di pintu masuk negara

Beberapa negara seperti Malaysia, Singapura, Hong Kong, Korea Selatan, Taiwan dan Vietnam telah mula bertindak dengan melakukan pengesanan
suhu
 badan bagi penumpang pesawat yang tiba dari Wuhan, China. Singapura telah dilaporkan mempunyai kes pertama yang disyaki berkaitan dengan virus influenza dari Wuhan ini. Ia melibatkan seorang pelancong kanak-kanak berusia tiga tahun dari China yang mempunyai pneumonia dan sejarah perjalanan ke bandar Wuhan. Kanak-kanak tersebut telah ditahan di wad bagi melakukan penilaian dan rawatan.

Apakah simptom-simptom dijangkiti influenza?

Influenza atau
 flu
 boleh menyebabkan kesakitan daripada tahap ringan hingga teruk, dan kadangkala boleh menyebabkan kematian. Flu berbeza daripada selesema dan ia biasanya hadir secara tiba-tiba. Antara simptom sekiranya anda mempunyai flu atau influenza ialah:

Demam
 atau rasa seperti hendak demam atau kesejukan

Batuk

Sakit tekak

Hidung tersumbat atau berhingus

Sakit-sakit pada bahagian badan atau otot

Sakit kepala

Keletihan

Sesetengah individu mungkin akan mengalami muntah-muntah dan cirit-birit dan ia lebih kerap berlaku dalam kalangan kanak-kanak.

Perlu diingatkan juga bahawa tidak semua individu yang mempunyai jangkitan influenza ini akan mengalami demam.

Bagaimana jangkitan influenza ini boleh merebak?

Secara umumnya, virus influenza ini merebak melalui titisan-titisan kecil yang terhasil apabila seseorang individu yang dijangkiti itu
batuk
, bersin atau bercakap. Titisan-titisan kecil ini boleh memasuki mulut atau hidung individu lain yang berada berdekatan dengan mereka. Selain itu, terdapat juga faktor lain boleh menyebabkan penyebaran virus ini melalui sentuhan pada permukaan atau objek yang mempunyai virus flu padanya.

Komplikasi-komplikasi jangkitan influenza

Antara komplikasi-komplikasi yang boleh berlaku termasuklah pneumonia bakteria, jangkitan telinga, jangkitan sinus, dan keadaan perubatan kronik yang semakin teruk seperti kegagalan jantung kongestif,
asma
 dan diabetes.

Langkah penjagaan yang sepatutnya

Menurut Dr. Noor Hisham, sekiranya terdapat keperluan perubatan, dos paracetamol yang bersesuaian perlu diberikan selain kaedah menyejukkan badan dengan menggunakan kain basah pada kepala, kaki dan juga badan. Tambah beliau lagi, penggunaan ubat anti radang (NSAIDS) perlu dielakkan jika berlakunya demam kerana terdapat bukti yang menunjukkan bahawa penggunaannya mungkin meningkatkan risiko komplikasi jangkitan influenza seperti keradangan otak dalam kalangan kanak-kanak.

Untuk mereka yang sedang sakit, mereka dinasihatkan untuk meminum banyak air bagi mengekalkan
hidrasi
 tubuh badan mereka. Selain itu, mereka juga perlu mendapatkan nasihat perubatan secepat yang mungkin sekiranya demam tersebut berlanjutan atau terdapat sebarang simptom influenza yang lain seperti selesema, flu, sakit tekak, batuk, sakit kepala, sakit otot, sakit sendi dan juga keletihan. Mereka yang dijangkiti juga dinasihatkan untuk tidak kerap keluar rumah atau berada di tempat-tempat awam. Jika perlu untuk keluar rumah, mereka yang dijangkiti ini digalakkan untuk memakai topeng muka bagi mengelakkan penyebaran jangkitan melalui udara.

Untuk mengelakkan penyebaran jangkitan influenza kepada individu lain, orang awam terutamanya mereka yang dijangkiti diminta untuk menjaga tahap kebersihan diri seperti kerap mencuci tangan dengan menggunakan sabun dan air bersih, menggunakan
hand sanitizer
, menjaga kelakuan apabila batuk dan juga mengamalkan gaya hidup yang sihat. Selain itu, bagi mereka yang berada dalam kumpulan yang berisiko tinggi untuk dijangkiti, mereka juga digalakkan untuk mendapatkan vaksin flu bermusim yang boleh diperoleh daripada fasiliti kesihatan swasta yang terdapat di seluruh negara. Mereka yang tergolong dalam kumpulan berisiko ini adalah seperti kanak-kanak yang berumur kurang daripada lima tahun, warga emas, wanita hamil, mereka yang mempunyai penyakit kronik, mereka yang
obesiti
 dan juga mereka yang mempunyai sistem imun yang lemah.

Pesanan buat pengendali pusat asuhan kanak-kanak

Bagi pentadbir dan pengendali pusat asuhan atau tadika, pastikan anak-anak di bawah jagaan anda berada dalam keadaan yang sihat. Jika anda mendapati salah seorang daripada mereka mempunyai simptom-simptom jangkitan flu, hubungi ibu bapa atau penjaga mereka agar mereka boleh dibawa pulang ke rumah atau di bawa ke klinik atau hospital berdekatan. Selain itu, lakukan pembersihan di dalam kawasan pusat asuhan dengan cara menggunakan cecair pembasmi kuman. Ini lebih berkesan berbanding penggunaan sabun biasa bagi membunuh kuman yang mungkin boleh menjangkiti anak-anak kecil.

Kesimpulan

Walaupun kanak-kanak adalah antara golongan yang paling berisiko untuk dijangkiti influenza, ini tidak bermakna bahawa individu dewasa terlepas daripada jangkitan ini. Anda perlu memastikan bahawa kesemua langkah pencegahan diambil kira bagi memastikan ia tidak merebak dalam kalangan ahli keluarga anda. Jika salah seorang ahli keluarga anda mempunyai tanda-tanda dijangkiti flu, bawa mereka berjumpa dengan doktor secepat yang mungkin bagi melakukan pemeriksaan. Ikuti langkah-langkah seperti yang disarankan agar ia tidak tersebar kepada individu-individu lain. Jika anak kecil anda dijangkiti flu, elakkan daripada menghantarnya ke pusat asuhan atau tadika buat sementara waktu sehinggalah mereka sembuh sepenuhnya. Ini adalah untuk kebaikan anak anda dan juga kanak-kanak lain yang berada di pusat asuhan tersebut.


Selain HIV Dan HPV, Ada Lagi Jangkitan Kelamin Yang Tidak Boleh Sembuh, Menakutkan!

Apa itu STD? Sesuai dengan namanya,
 penyakit jangkitan kelamin (STD)
 adalah beberapa jenis penyakit yang disebabkan oleh aktiviti seksual yang tidak sihat.

Mungkin beberapa jenis penyakit ini boleh disembuhkan dan dielakkan dengan pengambilan ubat atau penyuntikan vaksin namun bukan semua.

Nak tahu, ada beberapa jenis STD yang tidak boleh disembuhkan! Apakah ia?

Untuk mendapatkan lebih banyak info tentang Kesihatan Seksual, sila dapatkannya di sini.

Apa itu STD?

Sebelum pergi dengan lebih mendalam lagi, adalah wajar untuk kita semua mengetahui definisi sebenar tentang perkara ini terlebih dahulu.

Untuk pengetahuan anda
, STD adalah penyakit akibat jangkitan virus yang merebak melalui aktiviti seksual
 bersama pasangan yang telahpun berjangkit.

Menurut kajian, terdapat lebih daripada 20 jenis STD termasuklah:

Chlamydia

Gonorrhea

Human immunodeficiency virus (
HIV)

Human papillomavirus
(HPV)

Sifilis

Herpes

Uretritis

Epididimitis

Trichomoniasis

Candidiasis

Penyakit radang pelvik (PID)

Sebenarnya, penyakit-penyakit ini adalah biasa dan kerap berlaku kepada individu tanpa disedari, tidak mengira lelaki atau wanita.

Ia boleh jadi sederhana atau teruk jangkitannya bergantung kepada jenis penyakit serta kekuatan imun tubuh badan penderita itu sendiri.

Sekiranya anda dijangkiti dengan mana-mana STD, segera berjumpa doktor untuk menjalani rawatan susulan ya?

Apa itu STD dan gejalanya

Mungkin tidak wujud satu petanda yang serupa di antara penyakit-penyakit ini kerana ia akan berbeza bergantung kepada jenis STD yang kalian hidapi.

Pun begitu, masih ada beberapa simptom umum yang kalian boleh perhatikan seperti:

Rasa sakit pada bahagian perut bawah

Rasa sakit semasa melakukan seks

Rasa sakit ketika membuang air kecil

Luka pada alat kelamin

Bau alat kelamin membusuk

Keluar cecair daripada zakar

Keluar darah daripada faraj

Kelenjar limfa sakit atau bengkak

Timbul ruam pada badan, tangan atau kaki

Timbul benjolan atau ketulan pada alat kelamin

Demam

Lemah

Perlu diingatkan bahawa terdapat beberapa STD yang akan kekal senyap untuk beberapa tempoh masa dan hanya boleh menunjukkan beberapa simptom ringan ekoran inkubasi.

Jadi sila berhubung dengan doktor untuk melakukan pemeriksaan jika mengesyaki diri menghidapi STD okay!

Apa itu STD yang tidak boleh disembuhkan

Kebanyakan penyakit jangkitan kelamin boleh disembuhkan dengan hanya mengambil ubat antibiotik atau antiviral yang dipreskripsikan oleh doktor.

Pun begitu, masih wujud 4 jenis STD yang tidak boleh disembuhkan iaitu:

#1. Hepatitis B

Hepatitis B adalah penyebab kanser hati yang paling utama dan disebabkan itu, bayi akan diberi vaksin seawal usia mereka, untuk mengelak ia berlaku kelak.

Ia sangat berbahaya buat bayi dan kanak-kanak namun kurang berbahaya kepada orang dewasa kerana mereka mungkin boleh melawan jangkitan ini sendiri.

#2. Herpes

Herpes adalah salah satu daripada jangkitan STD yang paling kronik dan dilaporkan dihidapi oleh kira-kira 500 juta individu di dunia ini.

Ia boleh merebak melalui sentuhan kulit ke kulit namun mungkin tidak akan menunjukkan sebarang simptom sekiranya sudah dijangkiti.

#3. HIV

HIV juga adalah antara jangkitan STD yang paling kronik dan akan menyebabkan penyakit AIDS di mana sistem imunisasi tubuh badan penderita sangat lemah.

Walaupun tidak boleh disembuhkan, ia mungkin boleh dikawal dengan terapi antiretroviral selain menjalani kehidupan seksual yang lebih sihat.

#4. HPV

HPV adalah penyakit jangkitan kelamin yang paling biasa berlaku dan menjangkiti kira-kira 9 daripada 10 orang yang aktif melakukan aktiviti seksual.

Jangkitannya mungkin boleh hilang dengan sendiri selepas beberapa tahun namun mungkin tidak boleh disembuhkan jika tidak mengambil vaksin.

Apa yang boleh penderita lakukan?

Usah khuatir kerana setiap penyakit ini masih boleh dikawal meskipun tiada sebarang penawar yang berjaya ditemui sehingga sekarang.

Salah satu daripada cara pencegahan yang paling berkesan adalah dengan pengambilan vaksin seawal usia lagi.

Disebabkan itu, anda sebagai ibu bapa perlu memastikan anak anda mengambil vaksinasi untuk tujuan ini juga.

Selain itu, cara untuk mengelakkan apa itu STD adalah dengan sentiasa menjalani kehidupan seksual yang sihat dan sejahtera.

Caranya adalah dengan tidak
melakukan aktiviti seksual bersama ramai pasangan
 dan lakukanlah ia dengan teknik yang selamat.

Penggunaan kondom amatlah diperlukan
 untuk mengelakkan STD berjangkit dan dalam masa yang sama dapat merancang keluarga.

Punya soalan lanjutan berkaitan apa itu STD? Sila berjumpa doktor berdekatan anda segera!


Penyakit Bawaan Vektor (Serangga) Menjangkiti Manusia! Kenali Zoonoses

Penyakit Zoonoses bawaan serangga adalah penyakit yang menjangkiti manusia melalui kitaran yang melibatkan haiwan terutamanya serangga penyebab penyakit atau dikenali sebagai vektor penyakit.

Ia juga dikenali sebagai
penyakit bawaan vektor
 (
Vector-borne Diseases
). Vektor adalah merujuk kepada serangga.

Beberapa jenis vektor yang kita biasa dengar adalah
nyamuk
, lalat, kutu, hama, dan pepijat.

Serangga ini akan membawa, menyebar atau memindahkan virus yang lebih dikenali sebagai patogen dalam bahasa perubatan, dari satu hos atau perumah kepada yang lain.

Hos atau perumah ini termasuk manusia dan haiwan.

Contoh
penyakit bawaan vektor
 yang biasa kita dengar di Malaysia adalah
demam denggi
, taun, demam chikugunya, demam kuning dan malaria.

Tahun 2006, kajian statistik menunjukkan
demam denggi
 mengungguli senarai penyakit berjangkit yang mengakibatkan kematian di Malaysia sebanyak 64.3%.

Kitaran vektor penyakit

Secara amnya, terdapat 2 zoonoses bawaan serangga menjangkiti manusia.

#1 Vektor mekanikal

Serangga jenis ini membawa patogen di permukaan struktur badannya dan menyebarkan jangkitan melalui sentuhan, ataupun tiupan angin

#2 Vektor biologikal

Agen jenis ini menjangkiti pesakit melalui gigitan

Patogen boleh bertambah bilangan, mengubah struktur dalaman atau membesar di dalam serangga tersebut sebelum menjangkiti manusia

Faktor yang mempengaruhi penyebaran wabak vektor

Cuaca-
Variasi musim seperti Malaysia yang mempunyai iklim lembap, hujan dan panas mempengaruhi kitaran hidup serangga dan hos

Reservoir-
Terdapat juga haiwan atau manusia yang menyimpan kuman pathogen dalam badan tetapi tiada gejala penyakit dan tanpa disedari telah menjangkiti orang lain

Tingkah laku manusia-
Pencemaran, kesedaran awam, kebersihan diri dan kawasan persekitaran adalah faktor penting dalam mengawal penyebaran penyakit zoonoses bawaan serangga ini

Persekitaran dan geografi-
Sesetengah negara didapati lebih banyak kes dikesan bagi suatu penyakit mungkin kerana agen itu lebih sesuai dengan keadaan muka bumi kawasan itu seperti hutan hujan atau bandar yang berpopulasi tinggi

Berikut adalah contoh zoonoses bawaan serangga:

Aedes Aegypti: Agen (Arbovirus, Flavivirus) – menyebabkan penyakit demam kuning dan demam denggi

Anopheles sp.: Agen (Plasmodium sp.) – menyebabkan penyakit malaria

Culex sp.: Agen (Wuchereria bancrofti) – menyebabkan penyakit Filariasis

Lalat: Agen (Vibrio cholera) – menyebabkan penyakit kolera/ taun

Antara yang biasa kita dengar ialah:

Demam denggi

Kematian akibat denggi menjadi kerisauan apabila
trend jangkitan
 mendadak saban tahun.

Terkini, statistik Kementerian Kesihatan Malaysia ( KKM) menunjukkan 48,584 kes dilaporkan dengan 84 kematian akibat komplikasi denggi bermula Januari 2020 hingga Jun 2020.

Ini hanya dalam masa setengah tahun!

Denggi adalah virus yang menyebabkan demam denggi melalui gigitan
nyamuk
. Terdapat 2 jenis nyamuk yang biasa dijumpai di Malaysia iaitu
Aedes Aegypti
 dan
Aedes Albopictus.

Nyamuk mengigit hos yang telah dijangkiti, virus tersebut mendiami nyamuk dan tersebar apabila individu sihat digigit oleh nyamuk yang sama.

Malaria

Kes-kes malaria
 lebih biasa didengari pesakit dari kawasan pedalaman atau berhutan. Walaupun penyakit ini sudah jarang kita dengari, namun pemantauan kes sentiasa dijalankan bagi mengelak wabak berlaku.

Nyamuk anaphoeles betina yang mengandungi virus Plasmodium sp akan menjangkiti manusia melalui gigitan. Seterusnya virus itu akan berada dalam salur darah dan menyerang hati perumah.

Kolera atau taun

Kita lebih sinonim menggunakan istilah keracunan makanan bagi kes kolera.

Gejalanya hampir sama iaitu cirit birit yang teruk bersama muntah. Ia disebabkan oleh
Vibrio Cholera
 yang disebarkan oleh lalat hinggap di najis yang mengandungi bakteria dan kemudian pada makanan.

Bagaimana kita mengawal vektor penyakit ini?

Akhir sekali, kita bincangkan teknik yang disarankan oleh kerajaan untuk
mengawal transmisi penyakit dan penyebarannya.

Cara ini sedang diguna pakai secara intensif sebagai usaha badan-badan berkuasa untuk mengurangkan dan seterusnya menghapuskan insiden kes penyakit bawaan serangga ini.

1. Persekitaran

Musnahkan tempat vektor membiak.

Ini boleh dilakukan dengan mengeringkan kolam tidak berguna, menebus guna kawasan paya terbiar, dan memastikan pengaliran air yang baik di saluran air dan longkang-longkang.

Pastikan sistem pengolahan najis dilakukan secara betul dan tiada tempat takungan yang tidak dibersihkan secara berkala.

2. Penggunaan pestisid

Berlainan jenis pestisid digunakan untuk membunuh serangga di pelbagai peringkat perkembangan.

Dalam penyakit denggi dan malaria contohnya, insektisid seperti racun
abate
 dan racun
malathion
 digunakan. Satu untuk membunuh larva dan yang kemudian membunuh nyamuk dewasa.

3. Kaedah biologi

Cara ini menggunakan organisma sedia ada di persekitaran dalam mengawal pembiakan dan penyebaran vektor. Sebagai contoh, penggunaan ikan untuk memakan larva atau sinaran radiasi untuk memandulkan serangga.

4. Pendidikan kesihatan

Meningkatkan kesedaran awam merupakan langkah paling penting dalam menghapuskan penyakit berjangkit zoonoses ini.

Pendidikan tentang kepentingan persekitaran yang tidak kotor, menggunakan
insect repellent
,
 penyediaan makanan yang bersih dan pemakaian baju bertutup adalah antara yang disarankan kerajaan bagi melindungi diri daripada jangkitan.

5. Penguatkuasaan undang-undang

Akta Pemusnahan Serangga Pembawa Penyakit dan Akta Kerajaan Tempatan Seksyen 82 membolehkan tuan tanah atau penghuni premis dikenakan denda jika didapati kawasannya menjadi tempat pembiakan dan perlindungan vektor.


Adakah Omicron Lebih Bahaya? Ini 'Update' Terbaharu Varian Virus COVID-19!

Varian baru virus COVID-19 terus bertambah seiring dengan peningkatan jumlah mutasi pada virus tersebut. Baru-baru ini, varian Omicron pula membuat kemunculan sulungnya di Afrika Selatan.

Ini yang anda perlu tahu berkenaan perkembangan varian baru virus COVID-19 di seluruh dunia.

Nama varian baru virus COVID-19

Kemunculan varian baharu
virus COVID-19
sebelum ini dinamakan mengikut kod-kod tertentu.

Namun, sesetengah pihak merujuk sesuatu varian baru ini berdasarkan kepada nama kawasan di mana virus tersebut pertama kali muncul.

Sebagai contoh, varian B.1.1.7 telah disebut sebagai varian UK memandangkan ia pertama kali dikesan di United Kingdom pada bulan September 2020.

Namun, panggilan sesuatu varian yang merujuk kepada sesuatu kawasan ini boleh menggalakkan sentimen rasis atau prejudis terhadap penduduk yang berasal dari kawasan tersebut.

Menurut Ed Feil, profesor dalam bidang evolusi mikrob di University of Bath, keadaan ini berpotensi membuatkan negara-negara di seluruh dunia tidak berminat untuk berkongsi data penemuan varian baharu kerana bimbangkan sentimen prejudis yang boleh memburukkan nama negara mereka.

Menurut Ed Feil lagi, tiada jaminan bahawa kaitan varian baru dengan nama kawasan ini benar-benar tepat.

Ini kerana, varian virus COVID-19 dapat menyebar dengan mudah sebelum ia mula dikesan di kawasan tersebut.

Oleh itu, pemberian nama varian virus COVID-19 berdasarkan kawasan ia pertama kali dikesan telah dihentikan.

Ia kini telah diberikan dengan nama baharu bagi menghentikan sebarang stigma atau prejudis  yang dikaitkan dengan nama sesuatu negara atau kawasan.

Setiap
varian COVID-19
juga telah dimasukkan kepada tiga kategori iaitu sama ada kategori
variant of interest
 (VOI),
variant of concern
 (VOC) dan juga
alerts for further monitoring
.

Varian baru COVID-19 dalam kategori VOI

Variant of interest
 (VOI) merupakan satu kategori varian yang memiliki salah satu daripada ciri-ciri di bawah ini:

Perubahan genetiknya dianggarkan boleh mempengaruhi sifatnya untuk mudah menular dan memburukkan keadaan penyakit

Terdapat bukti bahawa varian ini telah menyebabkan penularan COVID-19 dalam beberapa
kluster jangkitan
 yang dikesan di beberapa negara

Varian yang termasuk dalam kategori ini memerlukan satu atau lebih analisis lanjutan termasuklah mengenal pasti urutan kod genetiknya dan menilai kadar kebolehjangkitannya.

Berikut ialah beberapa varian virus COVID-19 yang termasuk dalam kategori VOI:

Eta atau B.1.525.
 Ia telah dikesan buat pertama kalinya di beberapa negara seperti United Kingdom dan Nigeria pada bulan Disember 2020.

Theta atau P.3.
 Ia telah dikesan pertama kalinya di Filipina pada bulan Januari 2021.

Iota atau B.1.526.
 Ia dikesan buat pertama kali di Amerika Syarikat pada bulan November 2020.

Kappa atau B.1.617.
 Ia dikesan pertama kalinya di India pada bulan Oktober 2020.

Lambda atau C.37.

Dikesan buat pertama kali di Peru pada bulan Disember 2020.

Mu atau B.1.621.
Dikesan pertama kali di Colombia pada bulan Januari 2021.

Varian baru COVID-19 dalam kategori VOC

Variant of concern
 (VOC) pula merupakan kategori varian yang perlu diberikan langkah berjaga-jaga yang lebih ketat.

Varian ini merupakan varian yang sebelumnya telah memenuhi ciri-ciri VOI dan telah terbukti mempunyai ciri yang berpengaruh terhadap salah satu daripada keadaan di bawah ini:

Ia lebih mudah menular

Mempunyai perubahan yang boleh mempengaruhi tahap keterukan sesuatu penyakit

Menyebabkan penurunan keberkesanan langkah pencegahan jangkitan sedia ada termasuklah vaksinasi, terapi dan diagnosis

VOC memerlukan satu atau lebih tindakan yang aktif untuk mencegahnya.

Salah satunya adalah melalui pemberitahuan kepada Pertubuhan Kesihatan Sedunia (WHO) dan penguasa kesihatan tempatan atau wilayah untuk mengekang penyebaran.

Selain itu, makluman ini berperanan untuk meningkatkan kajian keberkesanan vaksin sedia ada terhadap varian ini.

Berikut ialah beberapa varian virus COVID-19 yang termasuk dalam kategori VOC:

Alpha atau B.1.1.7.
 Ia pertama kali dikesan di United Kingdom pada bulan September 2020.

Beta atau B.1.31.
 Ia dikesan buat pertama kalinya di Afrika Selatan pada bulan Mei 2020.

Gamma atau P.1.
 Ia telah dikesan pertama kali di Brazil pada bulan November 2020.

Delta atau B.1.617.2.
 Ia buat pertama kali telah dikesan di India pada bulan Oktober 2020.

Varian Omicron atau B.1.1.529.
 Varian Omicron ini buat pertama kalinya telah dikesan di Afrika Selatan pada bulan November 2021.

Baca juga:

COVID-19 Makin Menggila Di Malaysia, Ini 5 Perkara Penting Perlu Tahu Mengenai VARIAN DELTA!

Varian COVID-19 Lebih Bahaya, Kes Pertama Omicron Malaysia Dikesan Di Perak!

Varian baharu COVID-19 dalam kategori
alerts for further monitoring

Jenis varian yang termasuk dalam kategori ini merupakan varian dengan petunjuk yang memicu risiko pada bila-bila masa sahaja.

Namun, ia belum mempunyai bukti yang jelas berkenaan kesan penularan dan pengawalan varian tersebut.

Oleh sebab itu, varian yang termasuk dalam kategori ini memerlukan pemantauan dan penilaian berulang sehingga bukti baru mengenainya dijumpai.

Varian baru yang termasuk dalam ketegori ini ialah C.1.2 yang dikesan buat pertama kalinya di Afrika Selatan pada bulan Mei 2021.

Buat masa ini, varian C.1.2 tidaklah begitu membimbangkan dan masyarakat disarankan untuk tidak panik.

Kesimpulan

Kemunculan varian baharu seperti varian Omicron baru-baru ini telah mengingatkan kita untuk terus menjaga SOP seperti kerap mencuci tangan, memakai pelitup muka dan menjaga jarak fizikal.

Ini kerana,
varian-varian baharu
 seperti ini belum lagi diketahui dengan jelas berkenaan kesannya apabila telah dijangkiti.

Boleh jadi ia kurang atau lebih berbahaya berbanding varian sebelumnya.

#HelloHealthGroup, #HelloDoktor, #HelloHealthCoronaVirus


Ini Rupanya 4 Sebab Kenapa Tak Digalakkan Makan Babi, No #3 Paling Seram!

Kebanyakan agama melarang penganutnya daripada memakan babi. Namun, adakah anda tahu mengapa? Ikuti artikel ini untuk penerangan selanjutnya.

Nota penafian: Artikel ini bertujuan untuk memberikan maklumat kepada masyarakat umum berkenaan dengan sebab yang berkemungkinan menjadi tunjang mengapa babi tidak boleh dimakan. Penulis tidak berniat untuk menidakkan, mengutuk, menggalakkan atau melarang amalan pemakanan individu terlibat.

Daging yang paling tinggi konsumsinya

Jika dilihat pada konteks global, daging babi merupakan daging yang kedua terbanyak permintaannya berdasarkan daripada statistik yang dikeluarkan oleh OECD Agricultural.

Menurutnya, pada tahun 2018,
pengambilan daging ini mencecah 12.3 kilogram per kapita
, 1.9 kilogram per kapita lebih rendah berbanding dengan pengambilan daging ayam. Di Malaysia, pengambilan daging tersebut berada pada 5.4 kilogram per kapita, jauh lebih rendah daripada pengambilan daging ayam.

Ini berkemungkinan disebabkan oleh faktor harga, kebolehdapatan dan kepercayaan agama, di mana pengambilan daging babi dianggap sebagai larangan (haram).

Jadi mengapa ada larangan untuk makan daging babi, ya? Kebanyakan kajian mengaitkannya dengan kecenderungan untuk mendapat
jangkitan parasit
 dan
kencing manis jenis 2
. Namun, di sini, penulis ingin menyenaraikan faktor binatang itu sendiri sebagai punca mengapa daging ini tidak sesuai untuk dijadikan hidangan.

Babi tidak mempunyai kelenjar peluh? Mitos.

Perpeluhan merupakan proses fisiologikal penting bagi mengekalkan suhu badan yang ideal
. Proses penyejatan air peluh daripada permukaan kulit menyebabkan kesejukan badan dan pada masa yang sama, berperanan untuk membuang toksin dalaman. Mereka yang tidak berpeluh terdedah kepada penyakit-penyakit berbahaya.

Terdapat mitos yang mengatakan bahawa binatang tersebut tidak mempunyai kelenjar peluh. Fakta itu salah. Mereka mempunyai kelenjar peluh namun bilangannya sedikit berbanding dengan saiz badan mereka. Fungsi utama kelenjar tersebut adalah untuk membuang toksin. Jadi bagaimanakah caranya mereka mengekalkan suhu badan normal?

Mereka menggunakan lumpur sebagai alternatif kepada proses penyejukan badan melalui perpeluhan. Jika anda pernah ternampak mereka berkubang atau berguling-guling di atas lumpur, tingkah laku itu membantu mereka untuk menyejukkan badan.

Ia seperti anda menggunakan kipas tangan pada musim panas. Babi sebenarnya suka kepada kawasan lumpur yang bersih. Namun, bagi sekumpulan binatang tersebut yang diternak di ladang-ladang atau kilang, ia ditempatkan di ruangan yang sangat sempit.

Ini membuatkan kawasan perkubangan mereka menjadi terhad dan kebiasaannya, lumpur yang digunakan bercampur dengan najis dan muntah mereka sendiri. Jika hendak dibayangkan betapa banyaknya bahan buangan mereka, 5,000 ekor babi boleh menghasilkan najis bersamaan dengan 50,000 orang yang tinggal di bandar. Kawasan buangan inilah kadangkala menjadi tempat mereka menyejukkan badan.

Namun tidak semua tinggal seperti itu. Babi seperti Kurobuta, diternak di kawasan persekitaran yang kurang tekanan dan diberi makanan berasaskan bahan-bahan organik. Mereka merupakan “wagyu” dalam kalangan binatang tersebut.

Bakteria kebal antibiotik dalam daging babi

Disebabkan oleh keadaan tempat tinggalnya yang diternak di kawasan kilang itu kebiasaannya kotor, mereka mudah mendapat penyakit kulit dan jangkitan kulat. Kebarangkalian yang tinggi ini menggalakkan penternak untuk
menggunakan antibiotik bagi memastikan kesihatan binatang ternakan tersebut berada pada tahap yang optimum
.

Secara teorinya, penggunaan antibiotik secara meluas ini bukan sahaja boleh menggalakkan tumbesarannya dengan cepat, ia boleh melahirkan spesies bakteria kebal antibiotik yang mampu mengancam kesihatan populasi manusia secara umum.

Kajian yang dibuat oleh Julia Osterberg pada tahun 2016, telah mendapati bahawa, babi yang diternak di dalam kilang mempunyai spesies bakteria
E. Coli
 yang kebal dengan antibiotik
Ampicilin
,
Tetracyclin
,
Trimethoprim
,
Sulphonamide
 atau
Streptomycin
.

Bakteria tersebut boleh kebal terhadap 1 atau lebih antibiotik. Oleh sebab
harga daging babi organik adalah sangat mahal
, majoriti masyarakat memakan daging babi yang diternak di kilang. Ini boleh meningkatkan kebarangkalian untuk mereka mendapat
bakteria kebal antibiotik
 tersebut.

Risiko jangkitan parasit

Walaupun jangkitan parasit pada binatang tersebut telah menurun secara mendadak sejak 20 tahun yang lalu, babi (termasuk babi organik) masih terdedah kepada jangkitan tersebut.

Menurut Pusat Kawalan Penyakit Berjangkit (CDC), walaupun banyak langkah boleh diambil untuk mengelakkan perkara ini daripada berlaku, binatang ternakan tersebut masih terdedah kepada jangkitan jika mempunyai sentuhan secara terus dengan rodensia yang lain.

R
awatan pencegah kepada jangkitan ini boleh mencecah 80% daripada perbelanjaan keseluruhan penternakan babi membuatkan ramai penternak yang enggan melaburkan wang mereka. Pengguna yang membeli daging babi yang mempunyai jangkitan ini terdedah kepada risiko penyakit
trichinosis
 jika daging tersebut tidak dimasak dengan betul.

Simptom seperti jangkitan mata, bengkak mata, fobia cahaya,
 kelesuan dan sakit otot merupakan tanda-tanda awal
 kepada penyakit ini.

CDC menggalakkan pembekuan daging tersebut sebelum dimasak secara teliti bagi memastikan parasit tersebut telah terbunuh.

Konklusi

Jika anda merupakan individu yang makan daging babi, pastikan anda memasaknya dengan teliti untuk tujuan kesihatan secara menyeluruh. Ini sama sahaja dengan mereka yang kerap memakan daging binatang ternakan lain namun babi mempunyai risiko jangkitan yang tinggi disebabkan oleh faktor persekitarannya.

Hello Health Group

tidak menyediakan nasihat perubatan, diagnosis, atau rawatan.

Baca juga:

Alamak! Instagram Buat Anda Teringin Nak Makan Makanan Tidak Sihat?

Jika Nak Panjang Umur, Makan Makanan Jepun. Ini Sebabnya!

8 Makanan Boleh Bantu Cegah Jangkitan Coronavirus, Jom Amalkan Cepat!

Tips Pemakanan Untuk Turunkan Berat Badan

Jadual Kerja Padat Punca Individu Ambil Makanan Ringan, Kajian


Ketegangan esofagus

Definisi

Apa itu Ketegangan esofagus?

Ketegangan esofagus adalah dimana esofagus anda menjadi sempit. Keradangan atau kerosakan kepada esofagus anda boleh menyebabkan parut pada yang menyebabkan penyempitan.

Apakah kebarangkalian Ketegangan esofagus?

Sila berbincang dengan doktor anda untuk mendapatkan maklumat lanjut.

Simptom-simptom

Apakah simptom-simptom Ketegangan esofagus?

Simptom ketegangan esophagus yang biasa berlaku adalah:

Asid refluks, atau sakit seperti terbakar di dada anda

Rasa pahit atau asid di dalam mulut anda

Sakit atau kesukaran untuk telan

Kerap sendawa atau cegukan

Berat badan menurun tanpa membuat apa-apa

Mungkin terdapat beberapa simptom yang tidak disenaraikan di atas. Jika anda mempunyai sebarang kebimbangan tentang simptom, sila berjumpa dengan doktor anda.

Bila saya harus berjumpa doktor?

Jika anda mengalami mana-mana tanda dan simptom yang  disenaraikan di atas atau anda mempunyai apa-apa persoalan, sila berunding dengan doktor anda. Setiap tubuh manusia bertindak secara berbeza. Oleh itu, berbincang dengan doktor anda adalah perkara yang terbaik untuk menentukan apa yang terbaik untuk situasi anda.

Punca

Apakah punca Ketegangan esofagus?

Penyempitan esofagus ini boleh disebabkan oleh banyak keadaan yang berbeza. Yang paling biasa adalah tegangan jinak. Ini adalah akibat daripada esofagitis peptik atau penyakit refluks gastroesophageal (GERD) dan boleh berlaku pada semua usia, walaupun ia lebih biasa berlaku selepas usia 40 tahun.

Abnormal asas adalah refluks asid yang berlebihan dari perut ke dalam esofagus, mengakibatkan reaksi keradangan pada esophagus bawah. Keradangan ini menyebabkan parut selepas kecederaan dan penyembuhan yang berulang. Akhirnya, tisu parut terbentuk dan tegangan jinak berkembang dalam bentuk cincin sepusat yang menyempitkan pembukaan esofagus. Hernia hiatal sering dijumpai bersama dengan refluks.

Cincin esofagus yang sepusat ini kadang-kadang dipanggil cincin Schatzki yang sering berlaku di persimpangan antara esophagus dan perut dan kadang-kadang boleh hadir selama bertahun-tahun. Apabila didiagnosis, ia boleh dengan mudah dirawat dengan laluan dilator melalui kawasan itu untuk memecahkan tisu parut dan melegakan kawasan yang sempit.

Tegangan esofagus jinak mungkin dari faktor kongenital, seperti diafragma membran – atau web – yang boleh berlaku di mana saja di esofagus, tetapi sering berlaku di bahagian atas. Ini juga dirawat dengan proses pengembangan, sama ada melalui endoskop atau melalui saluran pengembang Bougie.

Keadaan lain yang membawa kepada ketegangan jinak termasuklah kecederaan yang menghakis esofagus hasil dari menelan bahan toksik (iaitu bahan pembersih), kecederaan radiasi kepada esophagus, pasca pembedahan ketegangan, atau achalasia, yang merupakan penebalan otot secara beransur-ansur esofagus bahagian bawah.

Di samping itu, terdapat juga keadaan lain yang boleh menyebabkan disfasia (kesukaran menelan), walaupun tiada ketegangan. Dalam kes ini, beberapa keadaan neurologi, keabnormalan vaskular, diverticulums, gangguan pergerakkan spastik, atau gangguan otot rangka seperti distrofi otot dan myasthenia gravis adalah menjadi kemungkinan.

Faktor-faktor Risiko

Apakah yang meningkatkan risiko saya kepada Ketegangan esofagus?

Terdapat banyak factor seperti :

Refluks asid jangka panjang

Kecacatan kelahiran, seperti stenosis (penyempitan) atau diverticulosis (kantung)

Ubat, seperti aspirin, ubat sakit, atau antibiotik antimalaria

Pembedahan, radiasi, atau sclerotherapi pada esophagus

Penempatan jangka panjang tiub nasogastrik (NG), atau menelan bahan kimia seperti cecair pembersih rumah

Jangkitan, penyakit kulit, scleroderma, esofagitis, atau kanser esophagus

Diagnosis dan Rawatan

Maklumat yang diberikan bukan pengganti untuk sebarang nasihat perubatan. SILA berunding dengan doktor anda untuk maklumat lanjut.

Bagaimana pesakit Ketegangan esofagus didiagnosis?

Menelan barium adalah x-ray kepada tekak dan kerongkong. Ini juga boleh dipanggil barium esophagram. Anda akan minum cecair tebal yang dipanggil barium. Barium membantu kerongkong dan perut anda untuk dilihat dengan lebih baik pada x-ray.

Pemeriksaan CT, atau imbasan CAT, adalah sejenis x-ray yang diambil dari esofagus dan perut anda. Anda boleh diberikan pewarna kontras untuk pembantu kesihatan melihat gambar dengan lebih baik. Sila beritahu pembantu kesihatan jika anda pernah mengalami alahan terhadap pewarna kontras.

Endoskopi adalah prosedur yang digunakan untuk mencari punca penyempitan esofagus anda. Pembantu kesihatan menggunakan endoskopi untuk memeriksa kerongkong anda. Endoskopi adalah tiub yang boleh dilenturyang mempunyai cahaya dan kamera di hujung.

Bagaimana pesakit Ketegangan esofagus dirawat?

Rawatan ketegangan esophagus terdiri daripada pelebaran esofagus. Ini biasanya dilakukan semasa endoskopi atas. Di endoskopi atas, endoskopi video diletakkan melalui mulut ke dalam kerongkong sementara pesakit berada diberi ubat bius IV. Esofagus kemudiannya diperiksa dan jika ia adalah tegangan jinak, ia boleh diluaskan dalam beberapa cara.

Dilator belon yang dilalui melalui endoskopi sering kali dikembangkan dalam batasan ketegangan, dengan itu membuka kawasan dan melegakan simptom pesakit. Jenis pengembang lain juga boleh digunakan walaupun tidak melalui endoskopi. Ini dipanggil Mallony atau dilator savory dalam saiz yang makin bertambah untuk membuka ketegangan.

Dalam kedua-dua kes, pesakit dibius dan tidak akan berasa apa-apa semasa prosedur.

Risiko pengembangan termasuk potensi untuk berdarah, jangkitan atau koyak. Sekiranya koyak adalah dalam, situasi yang jarang berlaku, ia mungkin memerlukan pembedahan.

Rawatan ketegangan esofagus yang ganas boleh didapati tetapi sering mengecewakan. Sekiranya keganasan ketegangan yang ditentukan itu adalah kecil dan setempat, tanpa sebarang penyebaran di luar kerongkong, maka pembedahan sering dipilih dan mungkin, jarang sekali menyembuhkan kanser. Jika tumor tidak dapat disembuhkan, maka rawatan paliatif kerap digunakan. Ini termasuk kemoterapi, terapi radiasi, pengembangan esofagus, rawatan laser, suntikan, pemeriksaan tumor atau penempatan stent esofagus (tiub dawai) untuk mengekalkan kerongkong terbuka.

Dalam keadaan apa pun, pesakit mesti berbincang dengan doktor untuk menentukan pendekatan terbaik untuk individu tersebut

Perubahan gaya hidup & rawatan sampingan

Apakah perubahan gaya hidup dan rawatan sampingan yang boleh saya ambil untuk menangani Ketegangan esofagus?

Gaya hidup dan ubat-ubatan rumah yang berikut mungkin membantu anda mengatasi ketegangan esofagus :

Rehat secukupnya. Perlahan-lahan untuk berbuat lebih banyak setiap hari. Kembali ke aktiviti harian anda seperti yang diarahkan.

Bertanya tentang makanan yang selamat untuk dimakan. Anda mungkin tidak boleh makan makanan pejal dalam sesuatu tempoh masa. Anda boleh dibenarkan minum air, sup, jus epal, atau minuman ringan lemon-limau. Anda juga boleh menghisap ais ketul atau makan gelatin. Apabila anda bertambah baik, anda boleh diberi makanan ringan untuk makan atau cecair tebal untuk diminum. Anda boleh kembali makan makanan normal apabila anda boleh menelan menjadi lebih baik.

Sekiranya anda mempunyai sebarang pertanyaan, sila berunding dengan doktor bagi memahami rawatan terbaik untuk anda.


5 Tip Mengekalkan Kesihatan Sistem Penghadaman Semasa Berpuasa

Apabila berpuasa, sangat penting untuk menjaga kesihatan sistem penghadaman. Ini adalah kerana penghadaman yang bermasalah akan menghalang aktiviti puasa, yang mana ia juga akan menjejaskan aktiviti sepanjang bulan Ramadan. Lalu, apakah cara atau tips untuk mengekalkan kesihatan sistem penghadaman sewaktu berpuasa?

Tip mendapatkan penghadaman yang sihat ketika berpuasa

1. Makan makanan berserat sewaktu sahur dan berbuka

Menurut Maria Adams, MS, MPH, RD, seorang ahli diet dari Marblehead di Amerika Syarikat, cara untuk memastikan penghadaman yang sihat ketika puasa adalah dengan mengambil makanan yang mengandungi serat. Mengambil makanan yang kaya serat seperti biji-bijian, sayur-sayuran, kacang polong, dan buah-buahan dapat memelihara pencernaan yang sihat.

Adams juga menambah, bahawa makanan yang kaya akan kandungan serat juga dapat membantu anda mencegah atau mengubati pelbagai keadaan penghadaman, seperti sembelit, buasir, dan radang usus besar. Selain itu, pengambulan makanan berserat yang banyak ketika berpuasa boleh membantu mencapai atau mengekalkan berat badan yang sihat dan ideal.

2. Kurangkan ambil makanan berlemak

Salah satu cara untuk mendapatkan penghadaman yang sihat ketika puasa adalah dengan mengehadkan pengambilan makanan berlemak ketika sahur dan berbuka. Secara umumnya, makanan berlemak cenderung untuk melambatkan proses penghadaman makanan, serta membuat anda lebih terdedah kepada sembelit.

Sebetulnya, makanan berlemak juga penting untuk badan menyimpan tenaga, tapi lebih baik diimbangi dengan makanan tinggi serat yang boleh menjadikan proses menghadam lemak dan makanan lain lebih mudah.

3. Minum air yang cukup, sebanyak 8 gelas sehari

Untuk mengekalkan sistem penghadaman yang sihat dan terhindar dari masalah, anda hanya perlu minum air yang cukup sebanyak 2 liter setiap hari, Sama seperti kurang makan makanan berserat, pengambilan air dalam jumlah sedikit boleh melambatkan sistem penghadaman anda. Salah satu contohnya adalah sukar atau keras saat buang air besar.

Memandangkan anda mempunyai waktu yang terhad untuk minum air di bulan Ramadan, anda boleh menghidrasi badan dengan minum 2 gelas air ketika sahur, 4 gelas air selepas solat tarawih, dan 2 gelas sebelum atau sesudah sahur. Dengan cara ini, anda akan tetap terhidrasi dan terhindar dari masalah pencernaan.

4. Makan makanan probiotik

Makanan atau minuman probiotik seperti yogurt atau kimchi, mengandungi bakteria baik yang bermanfaat bagi usus manusia. Bakteria baik ini, biasanya digunakan untuk mencegah dan mengurangkan masalah usus. Dengan makan makanan probiotik, anda boleh melancarkan masalah sembelit dan membuatkan makanan lebih cepat dihadam oleh tubuh. Pakar menyarankan untuk makan atau minum suplemen  probiotik saat puasa di waktu berbuka untuk menormalkan pergerakan usus besar anda.

5. Kurangkan dan elakkan stres

Salah satu kajian mengatakan bahawa stres boleh mempengaruhi kesihatan penghadaman anda, khususnya usus. Para penyelidik berpendapat bahawa stres boleh membuat usus meradang yang akan mengganggu sistem saraf parasimpatetik iaitu sistem yang berfungsi mengawal pergerakan usus.


AWAS, Si Kecil Juga Boleh Menjadi Mangsa Jangkitan HPV! Ini Antara Simptomnya...

Jangkitan virus papilloma manusia
 (HPV)
lebih dikenali sebagai penyebab kepada kanser servik dan ketuat genital. Bayi atau kanak-kanak juga boleh mendapat jangkitan HPV. Tetapi apakah antara simptomnya? Adakah kutil pada bayi dan kanak-kanak boleh menjadi antara gejalanya?

Untuk mendapatkan lebih banyak info tentang Kesihatan Seksual, sila dapatkannya
di sini.

Kutil pada bayi berpunca daripada jangkitan HPV?

Kanak-kanak boleh dijangkiti HPV disebabkan oleh beberapa faktor. Antaranya ialah proses kelahiran bayi yang lewat.

Penularan jangkitan HPV terjadi antara ibu dan bayi ini tidak selalunya berlaku. Ini kerana
sistem kekebalan tubuh
bayi boleh membasmi jangkitan apa-apa virus. Tetapi sekiranya ibu dijangkiti virus ini, bayi juga berisiko mengalaminya menerusi proses kelahiran normal.

Kebiasaannya doktor akan melakukan ujian saringan pada bayi yang baru dilahirkan untuk mengenal pasti sama ada bayi terkana virus HPV atau tidak.

Simptom jangkitan HPV

1. Ketuat/ kutil pada bayi

Simptom jangkitan HPV pada anak biasanya disertai dengan kemunculan kutil pada tubuh. Kutil biasanya muncul di mana-mana bahagian tubuh termasuk di kemaluan dak sekitarnya. Kutil yang ada pada bayi umumnya
 akibat penderaan seksual.

Kutil merupakan simptom jangkitan HPV kanak-kanak yang biasanya kelihatan seperti luka dan benjolan seperti daging yang menonjol.

Bagi perempuan, ketuat genital jarang muncul di vulva, tetapi boleh muncul berhampiran dubur,
pada servik atau permukaan faraj
.

Manakala bagi kanak-kanak lelaki, kutil boleh muncul pada penis, buah zakar atau sekitar anus.

Keadaan ini menyebab ketidakselesaan, kesakitan, dan gatal pada bahagian dijangkiti

2. Mata kemerahan/Konjungtivitis

Selain kutil, kanak-kanak atau bayi yang mempunyai simptom jangkitan HPV juga boleh mengalami mata merah akibat konjungtivitis. Ini juga dikenali sebagai
ophthalmia neonatorum
 pada bayi. Ciri-cirinya adalah warna mata merah dan jangkitan pada lapisan kelopak mata bayi anda.

Bagi bayi yang baru lahir, keadaan ini boleh menyebabkan pembengkakan kelopak mata, pendarahan atau sembap. Ini boleh berlaku satu hingga dua minggu selepas kelahiran.

Keadaan ini jika tidak dirawat dengan segera boleh menyebabkan kerosakan pada mata dan buta. Anda perlu berjumpa doktor jika bayi anda menunjukkan tanda-tanda konjunktivitis.

Baca juga:

3. Masalah saluran pernafasan, simptom jangkitan HPV selain kutil pada bayi

Papilloma laryngeal
 (HPV berhubung dengan pangkal tekak) adalah simptom jangkitan HPV pada kanak-kanak yang menyebabkan pembentukan kutil di dalam kerongkong dan dalam pita suara kanak-kanak.

Walaupun sangat jarang berlaku, keadaan ini menghadkan pernafasan dan berpotensi mengancam kehidupan bayi yang baru lahir.

Rawatan untuk
 papilloma laryngeal
 ini mesti menggunakan pembedahan laser secara tetap untuk menghilangkan kutil yang boleh mencetuskan masalah pernafasan.

Papillomal laryngeal
 pada umumnya boleh dikesan dari kelahiran. Kutil juga boleh berkembang sehingga lima tahun selepas bayi anda dilahirkan.

Oleh itu, adalah penting bagi anda untuk membawa bayi berjumpa doktor jika mengalami masalah pernafasan selama beberapa tahun pertama dalam hidupnya.

Cegah dengan vaksin HPV

Dengan melakukan vaksinasi HPV, ia boleh mencegah kanser serviks, penyakit kelamin serta jangkitan HPV yang lain. Vaksin HPV paling baik diberikan kepada mereka yang belum aktif secara seksual.

Bagi orang dewasa yang merancang untuk hamil, vaksin HPV adalah salah satu perkara penting untuk
mencegah bayi anda dijangkiti
 HPV semasa kelahiran. Pusat Kawalan dan Pencegahan Penyakit (CDC) menyarankan semua kanak-kanak dan dewasa berusian 13-26 tahun perlu menerima vaksin HPV.

Selain itu, amalkan hubungan seksual yang sihat dengan menggunakan kondom dan elakkan bertukar pasangan.


Sensasi Virtual, Trend Kini Berasmara Di Alam Maya - Apa Kesannya Kepada Kita?

Ada yang menganggap seks virtual sebagai satu interaksi seksual dan ada yang tidak.

Ia merupakan satu fenomena yang boleh dikatakan baharu selaras dengan kemajuan sistem komunikasi, industri pornografi dan teknologi dunia.

Bayangkan jika anda boleh “bersenggama” dengan artis pujaan anda tanpa perlu menanggung kesan dan tanggungjawab seusai interaksi tersebut selesai.

Ia dianggap sebagai satu pencapaian hebat terutamanya dalam
 industri pornografi berikutan lonjakan jumlah pengguna
 selepas konsep tersebut diperkenalkan.

Kini, fenomena seks virtual telah tersebar ke seluruh dunia dan ia mencetuskan perdebatan di antara ahli akademik berkenaan dengan kesan baik dan buruk melakukannya.

Baca artikel ini untuk mengetahuinya dengan lebih lanjut.

Nota penafian: Artikel ini ditulis hanya untuk tujuan perbincangan akademik. Penulis tidak sama sekali menggalakkan pengamalan seks virtual dalam kehidupan seharian pembaca.

Seks virtual, lubuk emas buat syarikat perfileman pornografi

Kaedah seks virtual merupakan salah satu interaksi seksual yang popular di seluruh dunia.

Ia sering menjadi subjek perbincangan hangat berkaitan dengan implikasinya terhadap interaksi seksual konvensional.

Sememangnya kesihatan seksual penting bagi memastikan setiap individu berada dalam keadaan sihat.

Namun, adakah seks virtual mampu untuk mempengaruhi tahap kesihatan seksual individu?

Menurut salah sebuah syarikat pornografi terbesar di dunia
, sejak pengenalan konsep pornografi realiti maya (VR) di laman sesawangnya pada tahun 2016, jumlah pengunjung telah meningkat setinggi 275%.

Bayangkan, secara puratanya, jumlah tontonan berada pada angka 500,000 sehari!

Pada musim cuti, sebagai contoh hari Krismas, purata tontonan tersebut boleh melonjak naik sehingga 900,000 tontonan. Sangat mengejutkan bukan?

Artikel berkaitan:

Trafik sebegitu bukan sahaja dapat meningkatkan prestasi laman sesawang tersebut, ia juga berupaya untuk menarik pelabur yang ingin mendapatkan keuntungan besar.

Secara mudahnya, ia boleh diibaratkan sebagai lubuk emas.

Menjelang 2025,
industri pornografi realiti maya
 akan mempunyai nilai pasaran setinggi 1 bilion USD.

Mark Kernes yang merupakan penyunting senior di syarikat AVN Media Network berkata, mereka tidak putus-putus menerima stok video baharu setiap hari!

Perkara ini menunjukkan potensi industri pornografi VR untuk pergi lebih jauh dalam pasaran semasa.

Namun, adakah ia mampu memberikan kesan baik kepada pengguna?

Teknologi baharu mempengaruhi jenis interaksi seksual pengguna

Suatu ketika dahulu, komputer sangat mahal. Ini bermakna ia merupakan satu alat yang jarang digunakan dalam satu komuniti tempatan.

Namun, konsep seks virtual telah wujud berdekad lamanya.

Pada waktu itu, konsep interaksi seks virtual melibatkan
penggunaan telefon, sistem pesanan ringkas dan mel elektronik (e-mel).

Walaupun kaedah tersebut dianggap
outdated
, ia masih diguna pakai sehingga ke hari ini.

Bukan semua individu dapat membiasakan diri dengan penggunaan teknologi canggih terutamanya mereka yang sudah biasa dengan kaedah lama.

Menurut Pakar Terapi Seks, Louanne Cole Weston, penggunaan kaedah seks virtual merupakan salah satu pilihan yang wajar terutamanya bagi individu yang merasakan
tubuh badan mereka tidak menarik.

Menurutnya lagi, mereka yang sering terlibat dengan kegiatan seks virtual merupakan ibu atau bapa tunggal yang sibuk bekerja dan balu atau duda yang cuba untuk merasai kenikmatan seksual dengan pasangan maya.

Ia merupakan satu keadaan yang luar biasa, memandangkan topik keinginan seksual yang sering dianggap tabu diperbincangkan secara terbuka melalui kegiatan seks virtual.

Masalah keintiman berkaitan dengan kegiatan seks virtual

Ramai individu yang terlibat dengan hubungan seks virtual.

Perkara ini turut dipersetujui oleh Jenn Berman seorang Ahli Psikologi yang mempunyai kepakaran dalam bidang kekeluargaan dan kaunseling perkahwinan.

Namun, jika seks virtual menjadi pilihan utama dalam hubungan intim individu, ia merupakan
satu petanda kepada masalah keintiman pasangan
.

Bayangkan anda memilih untuk beronani di hadapan komputer tatkala isteri/suami sedang menunggu di bilik tidur.

Ia merupakan petanda awal yang anda memerlukan bantuan memandangkan tindakan tersebut boleh mempengaruhi tahap keintiman emosi dengan pasangan anda sendiri.

Konsep yang sering dikaitkan dengan kesan negatif ini mempunyai kaitan dengan hormon dopamin memandangkan ia merupakan satu bentuk ketagihan.

Semakin lama, kesan dopamin tersebut semakin berkurangan.

Artikel berkaitan:

Ini bermakna anda perlu mencari inisiatif baharu (cari pasangan virtual baharu atau tukar video baharu) untuk memastikan jumlah hormon tersebut sentiasa berada pada paras optimum.

Perkara tersebut bukanlah satu petanda yang baik.

Lambat laun ia boleh memberi kesan buruk terhadap hubungan anda dengan pasangan.

Anda terfikir untuk cuba? Fikirkannya semula!